hotchpotch/miracl-hf-unified huggingface dataset:
ภาษารัลเต
ภาษารัลเต (Ralte) มีผู้พูดทั้งหมด 25,700 คน พบในพม่า 24,800 คน พบในอินเดีย 900 คน (พ.ศ. 2550) ในรัฐไมโซรัม รัฐมณีปุระและรัฐตรีปุระ จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขากูกี-ฉิ่น-นาคา สาขาย่อยกูก๊-ฉิ่น ใกล้เคียงกับภาษาฉิ่นและภาษาโซ เรียงประโยคแบบประธาน-กรรม-กริยา ผู้พูดภาษานี้ในอินเดียจะพูดภาษาไมโซได้ด้วย
จื๋อโกว๊กหงือ
จื๋อโกว๊กหงือ หรือ ตัวหนังสือของภาษาประจำชาติ () ใช้ในการเขียนภาษาเวียดนามอย่างเป็นทางการ จื๋อโกว๊กหงือเป็นอักษรละตินที่เพิ่มเติมเครื่องหมายต่าง ๆ เข้ามาเพื่อให้มีอักษรเพียงพอที่จะใช้เขียนภาษา อักษรดังกล่าวได้รับการคิดค้นขึ้นมาในคริสต์ศตวรรษที่ 17 โดยอาแล็กซ็องดร์ เดอ รอด ซึ่งเป็นมิชชันนารีชาวฝรั่งเศสที่เข้ามาเผยแผ่ศาสนา โดยมีรากฐานมาจากระบบที่มิชชันนารีชาวโปรตุเกสคิดไว้ก่อนหน้านั้น ในระหว่างที่เวียดนามยังเป็นอาณานิคมของฝรั่งเศสนั้น จื๋อโกว๊กหงือได้เป็นอักษรราชการของอาณานิคม ซึ่งได้ทำให้อักษรดังกล่าวเป็นที่แพร่หลายมากขึ้นเรื่อย ๆ
จื๋อโกว๊กหงือในปัจจุบันมีรูปแบบการเขียนที่อ้างอิงการออกเสียงของภาษาถิ่นเวียดนามกลาง ซึ่งสระและพยัญชนะท้ายจะคล้ายคลึงกับภาษาถิ่นเหนือ ส่วนพยัญชนะต้นจะคล้ายกับภาษาถิ่นใต้
ก่อนที่ฝรั่งเศสจะเข้ามายังเวียดนามนั้น ภาษาเวียดนามมีระบบการเขียนสองแบบ ทั้งสองแบบก็มีที่มาจากอักษรจีนเช่นเดียวกัน คือ
ทองหล่อ พลโคตร
ทองหล่อ พลโคตร อดีตที่ปรึกษารัฐมนตรีว่าการกระทรวงมหาดไทย อดีตโฆษกกระทรวงทรัพยากรธรรมชาติและสิ่งแวดล้อม ในรัฐบาลของพันตำรวจโท ดร.ทักษิณ ชินวัตร อดีตสมาชิกสภาผู้แทนราษฏรมหาสารคาม เขต 1 สองสมัย สังกัดพรรคไทยรักไทย 6 ม.ค. 2544 - 6 ม.ค. 2548, 6 ก.พ. 2548 - 6 ก.พ. 2549 และอดีตกรรมการบริหารพรรคไทยรักไทย
เกิดเมื่อวันที่ 4 มกราคม 2502 ที่ ตำบลเลิงแฝก อำเภอกุดรัง จังหวัดมหาสารคาม
อาดาม โบกดาน
อาดาม โบกดาน () เกิดเมื่อวันที่ 27 กันยายน ค.ศ. 1987 เป็นนักฟุตบอลชาวฮังการี โบกดานเติบโตมาจากกรุงบูดาเปสต์ โดยเขาเล่นฟุตบอลตั้งแต่วัย 18 ปี และถนัดในตำแหน่งผู้รักษาประตู ปัจจุบันอยู่กับลิเวอร์พูล สโมสรฟุตบอลแห่งหนึ่งในประเทศอังกฤษ
ในวันที่ 12 มิถุนายน ค.ศ. 2015 โบกดานได้ย้ายจากโบลตันวอนเดอเรอส์มาอยู่กับลิเวอร์พูล โดยสวมเสื้อหมายเลข 34 ต่อมา ในวันที่ 23 กันยายน ค.ศ. 2015 โบกดานลงสนามนัดแรกให้กับลิเวอร์พูล ในลีกคัพ รอบ 3 ในนัดที่ ลิเวอร์พูล เปิดสนามแอนฟีลด์เจอกับ Carlisle United โดยเขาช่วยเซฟลูกจุดโทษ 3 ลูกช่วยให้ ลิเวอร์พูล เอาชนะ 3-2 ในการดวลจุดโทษ ต่อมา ในวันที่ 28 ตุลาคม ค.ศ. 2015 โบกดานลงสนามนัดที่สองให้กับลิเวอร์พูล ในลีกคัพ รอบ 4 ในนัดที่ ลิเวอร์พูล เปิดสนามแอนฟีลด์เจอกับ บอร์นมัท โดยเขาช่วยเซฟ 5 ครั้ง ช่วยให้ ลิเวอร์พูล เอาชนะ บอร์นมัท 1-0 ผ่านเข้ารอบ 8 ทีมสุดท้ายได้สำเร็จ ต่อมา ในวันที่ 20 ธันวาคม ค.ศ. 2015 โบกดานลงสนามเป็นตัวจริงนัดแรกในพรีเมียร์ลีกแทน ซีมง มีญอแล ที่มีอาการบาดเจ็บ เกมเริ่มไปได้สามนาที โบกดานทำเสียประตูโดยทำบอลหลุดมือจากจังหวะเตะมุม แม้จะมีการประท้วงว่ามีการเตะบอลจากมือของผู้รักษาประตูแต่ผู้ตัดสินกลับให้เป็นประตู ในนัดที่ ลิเวอร์พูล พ่ายแพ้ วอตฟอร์ด ที่วิคาริจโรด 0-3
เควิน เดวิส
เควิน ซีริล เดวิส (, เกิดวันที่ 26 มีนาคม ค.ศ. 1977) เป็นอดีตนักฟุตบอลชาวอังกฤษ ตำแหน่งกองหน้า เคยเล่นในระดับพรีเมียร์ลีกให้กับเซาแทมป์ตัน, แบล็กเบิร์น โรเวอส์ และโบลตัน วอนเดอเรอส์ โดยหลังจากเลิกเล่นฟุตบอลอาชีพเควิน เดวิส เคยทำหน้าที่เป็นผู้จัดการทีมให้กับ สโมสรฟุตบอลเซาท์พอร์ต ในระดับเนชันนัลลีกนอร์ท ฤดูกาล 2017–2018
โดยสมัยที่ยังเป็นผู้เล่นเควิน เดวิส เริ่มโด่งดังมาจากการเป็นผู้เล่นดาวรุ่งของสโมสรฟุตบอลเชสเตอร์ฟีลด์ และสามารถพาเชสเตอร์ฟีลด์ที่ขณะนั้นลงแข่งขันในระดับดิวิชั่น 2 (เดิม) เข้าถึงรอบรองชนะเลิศเอฟเอคัพ ได้ในฤดูกาล 1996–1997 จากนั้นในฤดูกาลต่อมาเขาได้ย้ายไปเล่นให้กับสโมสรในระดับพรีเมียร์ลีกอย่างเซาแทมป์ตัน ก่อนที่ในฤดูกาล 1998–1999 แบล็กเบิร์น โรเวอส์ จะซื้อตัวเขาไปร่วมทีมด้วยค่าตัวที่เป็นสถิติสูงสุดของสโมสรในขณะนั้นที่ 7.5 ล้านปอนด์ แต่กลับไม่ประสบความสำเร็จและสโมสรต้องตกชั้นหลังจบฤดูกาล
โดยหลังจากที่แบล็กเบิร์น โรเวอส์ ต้องตกชั้นจากพรีเมียร์ลีก เขาได้ย้ายกลับมาเล่นให้กับเซาแทมป์ตันอีกครั้ง แต่ก็ไม่อาจสอดแทรกตัวเองขึ้นเป็นผู้เล่นตัวหลักของทีมได้ จนต้องย้ายไปเล่นให้กับกับมิลล์วอลล์ในดิวิชั่น 1 (เดิม) ด้วยสัญญายืมตัวในฤดูกาล 2002–2003 ก่อนจะถูกปล่อยตัวออกจากทีม
เควิน เดวิส ย้ายมาร่วมทีมโบลตัน วอนเดอเรอส์ในฤดูกาล 2003–2004 และสามารถเรียกฟอร์มของตัวเองกลับคืนมาได้ โดยพาสโมสรได้ตำแหน่งรองแชมป์ฟุตบอลลีกคัพในฤดูกาลแรกที่ย้ายมาร่วมทีม จนกลายมาเป็นผู้เล่นคนสำคัญของสโมสรและได้เป็นกัปตันทีม นอกจากนี้ยังสามารถพาสโมสรไปแข่งขันในรายการยูฟ่าคัพได้เป็นครั้งแรกในฤดูกาล 2005–2006 โดยเขาลงเล่นให้กับโบลตัน วอนเดอเรอส์ยาวนานถึง 10 ปี และเป็นผู้ถือครองสถิติเป็นผู้เล่นที่ยิงประตูในพรีเมียร์ลีกได้มากที่สุดของสโมสรที่จำนวน 68 ประตู ก่อนจะอำลาสโมสรไปในปี 2013
หลังจากนั้นเควิน เดวิส ได้ย้ายไปเล่นให้กับเพรสตันนอร์ทเอนด์ ในระดับฟุตบอลลีกวันเป็นเวลา 2 ฤดูกาล โดยในฤดูกาลสุดท้ายของเขากับเพรสตัน สโมสรสามารถเอาชนะในการแข่งขันรอบเพลย์ออฟของฟุตบอลลีกวัน และได้เลื่อนชั้นขึ้นสู่ฟุตบอลลีกแชมเปียนชิปได้สำเร็จ ก่อนที่เขาจะประกาศเลิกเล่นฟุตบอลอาชีพในวัย 38 ปี โดยเควิน เดวิส มีสถิติการยิงประตูในระดับพรีเมียร์ลีกถึง 88 ประตู นอกจากนี้ในระดับชาติเขายังเคยเล่นให้กับทีมชาติอังกฤษรุ่นอายุไม่เกิน 21 ปี และติดทีมชาติชุดใหญ่ในยุคของฟาบีโอ กาเปลโล
วโลเรอ
วโลเรอ () เป็นเมืองที่ใหญ่ที่สุดอันดับ 3 ในประเทศแอลเบเนีย ประชากรทั้งหมด 79,948 คน
ตั้งอยู่ในประเทศแอลเบเนีย เขตวโลเรอ จังหวัดวโลเรอ อยู่ริวอ่าววโลเรอ เมืองล้อมรอบด้วยสวนและสวนมะกอก สูงเท่ากับระดับน้ำทะเล
ออราน
ออราน () หรือ วะฮ์ราน () เป็นเมืองที่ใหญ่สุดเป็นอันดับ 2 ของแอลจีเรีย ตั้งอยู่ทางชายฝั่งตะวันตกเฉียงเหนือของแอลจีเรีย
เมืองศูนย์กลางของจังหวัดออราน ใน พ.ศ. 2551 มีประชากร 759,645 คน รวมเขตปริมณฑลแล้ว จะมีทั้งหมด 1,500,000 คน สูง 90 เซนติเมตรจากระดับน้ำทะเล
เอสคัลเดส-เอนกอร์แดนี
เอสคัลเดส-เอนกอร์แดนี () เป็นเขตการปกครองหนึ่งของประเทศอันดอร์รา ค.ศ. 2011 มีประชากรทั้งหมด 14,395 คน
วัมบู
วัมบู () เป็นเมืองศูนย์กลางของจังหวัดวัมบู ประเทศแองโกลา เป็นเมืองใหญ่เป็นอันดับที่ 2 รองจากกรุงลูอันดา ตั้งอยู่ที่ระดับความสูง 1,721 เมตรจากระดับน้ำทะเล
การประชุมสภาฐานันดร ค.ศ. 1789
การประชุมสภาฐานันดร ค.ศ. 1789 เป็นการประชุมสภาฐานันดรฝรั่งเศส ("Etats Généraux") ครั้งแรกนับแต่ ค.ศ. 1614 สภาฐานันดรเป็นสมัชชาใหญ่อันประกอบด้วยผู้แทนสามฐานันดรแห่งราชอาณาจักร ได้แก่ นักบวช (ฐานันดรที่หนึ่ง) ขุนนาง (ฐานันดรที่สอง) และสามัญชน (ฐานันดรที่สาม) พระเจ้าหลุยส์ที่ 16 ทรงเรียกประชุมเพื่อเสนอทางออกแก่ปัญหาการเงินของรัฐบาลในพระองค์ สภาฐานันดรประชุมกันหลายสัปดาห์ในเดือนพฤษภาคมและมิถุนายน ค.ศ. 1789 แต่ติดขัดในรายการแรกของระเบียบวาระการประชุม คือ จะให้ฐานันดรทั้งสามจะออกเสียงได้ฐานันดรละหนึ่งเสียง อันจะให้ความได้เปรียบแก่สองฐานันดรแรก และต้องพระราชประสงค์ของพระมหากษัตริย์ หรือจะให้ออกเสียงทั้งหมด อันจะทำให้ฐานันดรที่สามได้เปรียบ การประชุมสภาฐานันดรดังกล่าวสิ้นสุดลงเมื่อฐานันดรที่สามแยกไปตั้งสมัชชาแห่งชาติ (National Assembly) ทั้งเชิญอีกสองฐานันดรเข้าร่วม ซึ่งขัดต่อพระราชประสงค์ อันเป็นสัญญาณการเกิดการปฏิวัติฝรั่งเศส
ซัลโฟนาไมด์
ซัลโฟนาไมด์ () เป็นยากลุ่มพื้นฐาน ยาปฏิชีวนะกลุ่มซัลโฟนาไมด์ตัวแรก (บางครั้งเรียกยาซัลฟา) เป็นสารสังเคราะห์ที่มีหมู่ซัลโฟนาไมด์ สารกลุ่มนี้บางตัวไม่มีฤทธิ์ฆ่าแบคทีเรีย เช่น anticonvulsant sultiame ซัลโฟนิลยูเรียและ ไทอาไซด์ไดยูเรติก เป็นกลุ่มของยาตัวใหม่ที่มีพื้นฐานจากซัลโฟนาไมด์ที่ฆ่าแบคทีเรียได้
การแพ้ยาซัลฟาเป็นเรื่องปกติ, ยาที่มีซัลโฟนาไมด์เป็นองค์ประกอบต้องมีการอธิบายอย่างชัดเจน มีความสำคัญที่จะต้องแยกระหว่างยาซัลฟาและยาที่มีกำมะถันเป็นองค์ประกอบอื่นๆ เช่น ซัลเฟตและซัลไฟต์ ซึ่งการออกฤทธิ์ทางเคมีไม่เกี่ยวข้องกับหมู่ซัลโฟนาไมด์ และไม่ทำให้เกิดอาการแพ้เช่นเดียวกับซัลโฟนาไมด์
รัฐซานตาเฟ
ซานตาเฟ () เป็นรัฐของประเทศอาร์เจนตินา ตั้งอยู่ตอนกลาง-ตะวันออกของประเทศ รัฐใกล้เคียงหมุนตามเข็มนาฬิกาเริ่มจากทิศเหนือได้แก่ รัฐชาโก รัฐกอร์ริเอนเตส รัฐเอนเตรริโอส รัฐบัวโนสไอเรส รัฐกอร์โดบา และรัฐซานเตียโกเดลเอสเตโร
เมืองสำคัญในรัฐซานตาเฟ ได้แก่ เมืองโรซาริโอ (มีประชากร 908,000 คน), ซานตาเฟ (369,000 คน), ราฟาเอลา (83,000 คน), บิยาโกเบร์นาดอร์กัลเบซ (74,000 คน), เบนาโดตูเอร์โต (69,000 คน), เรกองกิสตา (66,000 คน) และซานโตโตเม (58,000 คน)
อิซตักซีวัตล์
อิซตักซีวัตล์ () หรือ อิชตักซีวัตล์ () เป็นภูเขาในประเทศเม็กซิโก เป็นภูเขาไฟดับสนิท มี 3 ยอด ไม่มีปล่อง สูง 5,230 ม. (17,160 ฟุต) เป็นภูเขาสูงอันดับ 3 ของเม็กซิโก รองจากภูเขาปีโกเดออรีซาบา ที่สูง 5,636 ม. (18,491 ฟุต) และโปโปกาเตเปตล์ ที่สูง 5,426 ม. (17,802 ฟุต)
โซมบ็อตแฮย์
โซมบ็อตแฮย์ () เป็นเมืองใหญ่อันดับ 10 ของประเทศฮังการี ตั้งอยู่ใกล้ชายแดนประเทศออสเตรีย เป็นเมืองเก่าแก่ที่สุดในฮังการี เคยเป็นเมืองสำคัญในมณฑลพันโนเนียของอาณาจักรโรมัน ได้รับความเสียหายมากในสงครามโลกครั้งที่สอง แต่ส่วนใหญ่ได้รับการบูรณะขึ้นใหม่แล้ว
รายชื่อผู้จัดการทีมสโมสรฟุตบอลลิเวอร์พูล
สโมสรฟุตบอลลิเวอร์พูล เป็นสโมสรฟุตบอลในพรีเมียร์ลีกอังกฤษ ตั้งอยู่ที่เมืองลิเวอร์พูล มณฑลเมอร์ซีไซด์ โดยมีสนามเหย้าคือ แอนฟิลด์ ตั้งแต่ก่อตั้งในปี 1892
รายชื่อต่อไปนี้คือ รายชื่อคนที่ได้ดำรงตำแหน่งผู้จัดการทีมคนแรกของลิเวอร์พูลตั้งแต่ก่อตั้งในปี 1892 โดยจะแสดงระยะเวลาได้ดำรงตำแหน่งและบันทึกการแข่งขันของสโมสรโดยรวม (ในแง่ของการแข่งขันที่ชนะ, เสมอและแพ้), เกียรติประวัติและความสำเร็จที่สำคัญในขณะที่ดำรงตำแหน่ง รวมถึง ผู้จัดการทีมชั่วคราว โดยจะเน้นในตาราง นับตั้งแต่ก่อตั้งถึงฤดูกาล 2008-09, สโมสรฟุตบอลลิเวอร์พูลมีผู้จัดการทีม 17 คน ที่ดำรงตำแหน่งได้ครบวาระ
ผู้จัดการทีมที่ประสบความสำเร็จมากที่สุดก็คือ บ๊อบ เพสลีย์ โดยนำทีมชนะในรายการ ฟุตบอลลีกเฟิสต์ดิวิชัน ถึง 6 ครั้ง, แชริตีชีลด์ 5 ครั้ง, ฟุตบอลลีกคัพ 3 ครั้ง, ยูโรเปียนคัพ 3 ครั้ง, ยูฟ่าซูเปอร์คัพ 1 ครั้งและยูฟ่าคัพ 1 ครั้งในการเป็นผู้จัดการทีม 9 ปี ทอม วัตสัน ผู้จัดการทีมที่คุมสโมสรฟุตบอลลิเวอร์พูลนานที่สุด ตั้งแต่ 1896 ถึง 1915 ทั้งหมด 19 ปี
หมายเหตุเกี่ยวกับสถิติ:
หมายเหตุเกี่ยวกับเกียรติประวัติ:
"ข้อมูล ณ วันที่ 29 ธันวาคม 2018"
A.  ในเว็บไซต์อย่างเป็นทางการของลิเวอร์พูลได้ระบุไว้ว่า บาร์คเลย์ และ แม็คเคนนา เป็นผู้จัดการทีมร่วม โดย บาร์คเลย์ เป็น "ผู้จัดการเลขานุการ" และ แม็คเคนนา เป็น "ผู้จัดการโค้ช"
B.  Souness underwent heart surgery in April 1992, and Ronnie Moran took charge of the team until the 1992 FA Cup Final.
C.  อุลลิเยร์ ป่วยตั้งแต่เดือนตุลาคม 2001 ถึงเดือนกุมภาพันธ์ 2002, ทำให้ พิล ทอมป์สัน ได้มาเป็นผู้จัดการทีมชั่วคราวแทน (แข่ง 33 ชนะ 16 เสมอ 12 แพ้ 5) โดยสถิติของทอมป์สัน ถูกรวมอยู่ในสถิติของอุลลิเยร์แล้ว
ด่านเจียยฺวี่
ด่านเจียยฺวี่ (; "ด่านหุบเขาดีเลิศ") เป็นด่านสุดท้ายของกำแพงเมืองจีนทางด้านทิศตะวันตก ปัจจุบันตั้งอยู่ ณ เมืองเจียยฺวี่กฺวัน มณฑลกานซู่ ด่านเจียยฺวี่บูรณะครั้งสำคัญ 2 ครั้ง ในสมัยราชวงศ์หมิงและราชวงศ์ชิง 2 ราชวงศ์สุดท้ายในระบอบสมบูรณาญาสิทธิราชย์ของจีน ถือเป็นด่านสุดท้ายที่สุดชายแดนประจบกับชนเผ่ามองโกล ซึ่งสภาพแวดล้อมมีแต่ทะเลทรายเวิงว้าง
ด่านเจียยฺวี่ได้รับการสร้างและออกแบบด้วยการคำนวณมาเป็นอย่างดี ผู้ที่คำนวณการก่อสร้างนั้นได้สั่งอิฐที่ใช้ในการก่อสร้างจำนวนพอดีกับการก่อสร้าง มีเกินมาเพียงก้อนเดียวเท่านั้น ภายในตัวด่านมีลานกว้างสำหรับการประลองยุทธ์ ปัจจุบันเป็นสถานที่ท่องเที่ยวที่มีชื่อเสียงและสำคัญของมณฑลกานซู่
อัลเซนต์
อัลเซนต์ () เป็นเมืองหนึ่งในประเทศแอนติกาและบาร์บูดา มีประชากร 3,412 คน เป็นหมู่บ้านเล็กๆ
เรียว มิยาอิจิ
เรียว มิยาอิจิ (; เกิดเมื่อวันที่ 14 ธันวาคม ค.ศ. 1992 ที่เมืองโอกาซากิ จังหวัดไอจิ) เป็นนักฟุตบอลอาชีพชาวญี่ปุ่น ปัจจุบันเล่นในทีมชาติญี่ปุ่น และสโมสรอาชีพกับซังต์เพาลี ในบุนเดสลีกา2 เยอรมนี
โดยก่อนหน้านั้นได้เล่นให้กับตแว็นเตอในเอเรอดีวีซี เนเธอร์แลนด์ โดยย้ายมาจากอาร์เซนอล ในพรีเมียร์ลีก อังกฤษ ในแบบยืมตัว โดยขณะอยู่ที่อาร์เซนอล มิยาอิจิได้ลงเล่นในลีกเพียงแค่ 17 นาทีเท่านั้น
มิยาอิจิเล่นได้ถึงสองตำแหน่งคือกองกลางตัวรุกและปีกซ้าย
องครักษ์สวิส
องครักษ์สวิส (; ; ) บ้างเรียก ทหารสวิสอาสา เป็นทหารรับจ้างชาวสวิสผู้ทำหน้าที่เป็นองครักษ์ ทหารพิธีการ และทหารพระราชวังในราชสำนักยุโรปต่างประเทศตั้งแต่ปลายคริสต์ศตวรรษที่ 15 เพราะถือกันว่าบรรดาทหารสวิสเหล่านี้มีความสามารถเชิงรบค่อนข้างสูง จึงนิยมว่าจ้างกันมากโดยเฉพาะในราชสำนักฝรั่งเศสและวาติกัน เป็นหนึ่งในหน่วยทหารที่เก่าแก่ที่สุดในโลก
ชื่อ "องครักษ์สวิส" ปัจจุบันมักหมายถึงองครักษ์สวิสในสมเด็จพระสันตะปาปาแห่งนครรัฐวาติกัน
เทศมณฑลฟินน์มาร์ก
เทศมณฑลฟินน์มาร์ก หรือ ฟินน์มาร์ก () เป็นเทศมณฑลปกครองตนเองในทิศตะวันออกเฉียงเหนือสุดของประเทศนอร์เวย์ ในทิศตะวันตกใกล้กับประเทศฟินแลนด์ ส่วนทิศใต้ติดกับประเทศรัสเซีย และทิศตะวันออกติดกับทะเลนอร์วีเจียน
ชนชาติของฟินน์มาร์กอยู่มาแล้วทั้งหมด 10,000 ปี โดยมีชนพื้นเมือง คือ ชาวซามี (Sami) อยู่ในบริเวณนอร์เวย์เป็นส่วนมากในช่วงศตวรรษที่ 20 มีการเปลี่ยนแปลงมากมายเกี่ยวกับวัฒนธรรมของชนพื้นเมืองซามี โดยได้มีประเพณีและวัฒนธรรมทิ้งไว้มายาวนานเช่น การถักของชาวซามี ในศตวรรษที่ 10 ฟินน์แลนด์ได้เป็นท่าเรือไวกิ้ง และเกิดปัญหาการต่อสู้ระหว่างชายแดน จนถึงปี ค.ศ. 1326 ปัญหาเรื่องนี้ได้สงบลง จนได้มีการอพยพของชาว Kven เชื้อชาติฟินแลนด์ จนเกิดสงครามโลกตรั้งที่สองในช่วงปลายสงคราม มีไม่กี่ชีวิตที่รอดมาได้ ส่วนมากผู้อพยพจะไปทางทิศใต้ของนอร์เวย์ แต่บางคนก็หลบอยู่ในถ้ำรอจนกว่าพวกเยอรมัน จะออกไปจากที่นั้น จากการตรวจสอบความเสียหายได้พบว่ามี 11,000 บ้านเรือน 4700 ฟาร์มวัว 106 โรงเรียน 27 โบสถ์และ 21 โรงพยาบาลถูกไฟไหม้ผังเสียหาย
ในทิศตะวันออกเฉียงเหนือสุดของประเทศนอร์เวย์ ในทิศตะวันตกใกล้กับประเทศฟินแลนด์ ส่วนทิศใต้ติดกับประเทศรัสเซีย และทิศตะวันออกติดกับทะเลนอร์เวย์
ศาสนาในฟินน์มาร์กส่วนมากนับถือศาสนาคริสต์เป็นส่วนมาก
เทศมณฑลฟินน์มาร์กแบ่งเขตการปกครองออกเป็น 19 เทศบาล
ฟินน์มาร์กมีอุตสาหกรรมหลักคือ การประมง การบริการเกี่ยวกับการท่องเที่ยว จึงเป็นการดึงดูดความสนใจในการทำธุรกิจ จึงมีรายได้หลักเกี่ยวกับสิ่งนี้
ท่าอากาศยานเมะมัมเบะสึ
ท่าอากาศยานเมะมัมเบะสึ ( ) เป็นท่าอากาศยานที่ตั้งอยู่ ณ ตำบลโอโซะระ กิ่งจังหวัดโอค็อตสค์ จังหวัดฮกไกโด เริ่มเปิดดำเนินการในเดือนเมษายน พ.ศ. 2528 แทนที่สนามบินเมะมัมเบะสึเดิม ที่เดิมตั้งอยู่ใกล้ใจกลางเมือง ซึ่งในปี พ.ศ. 2543 ได้มีการขยายความยาวทางวิ่งเพิ่ม ปัจจุบันมีผู้โดยสารเฉลี่ยราวเจ็ดแสนกว่าคนต่อปี
นอกจากนี้ ท่าอากาศยานเมะมัมเบะสึ ยังตั้งอยู่ใกล้กับ อุทยานแห่งชาติชิเระโตะโกะ ด้วย
มะขามเทศ
มะขามเทศ () เป็นพืชท้องถิ่นของประเทศไทย หลักฐานบางแหล่งกล่าวว่าเป็นพืชพื้นเมืองของเม็กซิโก อเมริกากลาง และอเมริกาใต้ตอนบนจากนั้นจึงแพร่กระจายไปสู่อเมริกาเหนือ กวม ฟิลิปปินส์และเอเชียตะวันออกเฉียงใต้ ภาษาเตลูกูเรียกว่า సీమ చింత "seema chintakaya" ชื่ออื่นๆได้แก่ "guamúchil" / "cuamúchil" / "huamúchil" (ในเม็กซิโก ภาษาสเปน), "guamá americano" (ในเปอร์โตริโก) "opiuma" (ภาษาฮาวาย), "kamachile" (ภาษาฟิลิปิโน),கோன புளியங்கா/ கொடுக்காப்புளி "kodukkappuli" (ภาษาทมิฬ), વિલાયતી આંબલી "vilayati ambli" (ภาษาคุชราต), जंगल जलेबी "jungle jalebi" หรือ "ganga imli" (ภาษาฮินดี), তেঁতুল "tetul" (ภาษาเบงกาลี), "seeme hunase" (ภาษากันนาดา) และ विलायती चिंच "vilayati chinch" (ภาษามราฐี)
เป็นไม้ยืนต้นขนาดใหญ่ ลำต้นมีหนาม ใบบางและเป็นใบประกอบแบบนิ้วมือ ดอกช่อ ขนาดเล็ก สีขาว เห็นเกสรตัวผู้เป็นพู่ชัดเจน ผลเป็นฝักโค้งเป็นปล้องๆ ฝักอ่อนสีเขียว เมื่อแก่เปลี่ยนเป็นสีชมพูหรือแดง เนื้อในเป็นสีชมพูหรือสีขาว รสหวานหรือหวานอมฝาด ถ้าทิ้งไว้นาน เนื้อจะนุ่ม รสหวานจัดขึ้น แต่ถ้านานเกินไปจะมีกลิ่นเหล้าออกมา เมล็ดสีดำ มีปล้องละ 1 เมล็ด
มะขามเทศในประเทศไทยแบ่งตามลักษณะฝักเป็นสามกลุ่มคือ
มะขามเทศเป็นผลไม้ที่ใช้กินผลสด มีการปลูกเป็นการค้า นำมาประกอบอาหารได้ ชาวมอญนำมะขามเทศชนิดรสฝาดไปแกงส้ม ในทางยา เปลือกต้นแก้ท้องร่วง รักษาแผลในปาก ฟันผุ
เจ้าชายวินเซนต์แห่งเดนมาร์ก
เจ้าชายวินเซนต์ เฟรเดอริก มีนิก อเล็กซานเดอร์แห่งเดนมาร์ก เคานต์แห่งมงเปอซา (8 มกราคม พ.ศ. 2554) พระโอรสพระองค์ที่สามในมกุฎราชกุมารเฟรเดริกแห่งเดนมาร์ก ประสูติแต่มกุฎราชกุมารีแมรีแห่งเดนมาร์ก และเป็นพระราชนัดดาในสมเด็จพระราชินีนาถมาร์เกรเธอที่ 2 แห่งเดนมาร์กและสมเด็จพระราชินีอันเนอ-มารีแห่งกรีซ พระองค์ทรงอยู่ในลำดับที่สี่ในการสืบราชบัลลังก์เดนมาร์ก
เจ้าชายวินเซนต์แห่งเดนมาร์ก ประสูติเมื่อวันที่ 8 มกราคม พ.ศ. 2554 ณ โรงพยาบาลมหาวิทยาลัยโคเปนเฮเกน เมื่อเวลา 10.30 นาฬิกา ตามเวลาท้องถิ่น ก่อนเจ้าหญิงโจเซฟิน พระขนิษฐาเพียง 26 นาที เมื่อแรกประสูติทรงมีน้ำหนัก 2.67 กิโลกรัม (5.8 ปอนด์) และมีความยาวของพระวรกาย 47 เซนติเมตร (18.5 นิ้ว) หลังการประสูติการได้หนึ่งนาทีทรงมีคะแนนทารกสุขภาพดีเต็ม 10 คะแนน
หลังการประสูติได้ไม่นาน มกุฎราชกุมารเฟรเดอริกทรงให้สัมภาษณ์กับนักข่าวอย่างสราญพระทัย กับการเรียกพระโอรสที่ประสูติใหม่เป็นการลำลองว่า "เอลวิส" ตามนามของเอลวิส เพรสลีย์ เนื่องจากเกิดวันเดียวกับราชาเพลงร็อกซึ่งเป็นฝาแฝดเช่นกัน และในช่วงเที่ยงของวันเดียวกันนั้น ได้มีการยิงสลุต 21 นัด ถวายสดุดีแก่พระกุมารที่ประสูติใหม่ จากฐานทัพเรือโฮลมันในโคเปนเฮเกน และจากปราสาทครอนบอร์กที่ซีแลนด์เหนือ
เจ้าชายวินเซนต์ทรงเข้ารับบัพติศมาเมื่อวันที่ 14 เมษายน พ.ศ. 2554 ณ โบสถ์น้อยภายในโบสถ์โฮลมัน ทรงได้รับพระนาม "วินเซนต์ เฟรเดอริก มีนิก อเล็กซานเดอร์" พระองค์มีพ่อทูนหัวและแม่ทูนหัว ได้แก่ จอห์น สจวต โดนัลด์สัน (พระมาตุลา), เจ้าชายเฟลีเปแห่งอัสตูเรียส, เจ้าชายกุสตาฟ รัชทายาทแห่งไซน์-วิตเกนสไตน์-เบอร์เลบูร์ก, เคานต์มิคาอิล อาห์เลเฟลต์-ลาอูร์วิก-บิลเลอ, บารอนนิสเฮลเลอ รีดซ์-ทอตต์ และแคโรลีน เฮียร์ริง
การเลือกตั้งในประเทศไทย พ.ศ. 2555
การเลือกตั้งในประเทศไทย พ.ศ. 2555 เป็นการรวบรวมการเลือกตั้งทุกระดับที่จัดขึ้นในประเทศไทยในปี พ.ศ. 2555
เจ้าหญิงโจเซฟินแห่งเดนมาร์ก
เจ้าหญิงโจเซฟิน โซเฟีย อีวาโล มาทิลดาแห่งเดนมาร์ก เคาน์เตสแห่งมงเปอซา (8 มกราคม พ.ศ. 2554) พระบุตรพระองค์ที่สี่ในมกุฎราชกุมารเฟรเดริกแห่งเดนมาร์ก ประสูติแต่มกุฎราชกุมารีแมรีแห่งเดนมาร์ก พระราชนัดดาในสมเด็จพระราชินีนาถมาร์เกรเธอที่ 2 แห่งเดนมาร์กและสมเด็จพระราชินีอันเนอ-มารีแห่งกรีซ พระองค์ทรงอยู่ในลำดับที่ห้าในการสืบราชบัลลังก์เดนมาร์ก
เจ้าหญิงโจเซฟินแห่งเดนมาร์ก ประสูติเมื่อวันที่ 8 มกราคม พ.ศ. 2554 ณ โรงพยาบาลมหาวิทยาลัยโคเปนเฮเกน เมื่อเวลา 10.56 นาฬิกา ตามเวลาท้องถิ่น หลังเจ้าชายวินเซนต์ พระเชษฐาฝาแฝดเพียง 26 นาที เมื่อแรกประสูติทรงมีน้ำหนัก 2.55 กิโลกรัม (5.6 ปอนด์) และมีความยาวของพระวรกาย 46 เซนติเมตร (18.1 นิ้ว) หลังการประสูติการได้หนึ่งนาทีทรงมีคะแนนทารกสุขภาพดีเต็ม 10 คะแนน
และในช่วงเที่ยงของวันเดียวกันนั้น ได้มีการยิงสลุต 21 นัด ถวายสดุดีแก่พระกุมารที่ประสูติใหม่ จากฐานทัพเรือโฮลมันในโคเปนเฮเกน และจากปราสาทครอนบอร์กที่ซีแลนด์เหนือ
เจ้าหญิงโจเซฟินทรงเข้ารับบัพติศมาเมื่อวันที่ 14 เมษายน พ.ศ. 2554 ณ โบสถ์น้อยภายในโบสถ์โฮลมัน ทรงได้รับพระนาม "โจเซฟิน โซเฟีย อีวาโล มาทิลดา" ทรงมีพ่อทูนหัวและแม่ทูนหัว ได้แก่ เจ้าหญิงมารีแห่งเดนมาร์ก, เจ้าชายการ์โล ดยุกแห่งกัสโตร, แพทริเซีย ไบลีย์ (พระมาตุจฉา), เคานต์เวนต์ วีเดล, บีร์จิตต์ แฮนด์เวิร์ก และโจเซฟิน รีชเนอร์ พระสหายคนสนิทของพระมารดา
การเชื่อฟัง
การเชื่อฟัง () เป็น "รูปแบบของอิทธิพลทางสังคมซึ่งบุคคลยินยอมตามการสอนหรือคำสั่งจากผู้มีอำนาจอย่างชัดเจน" การเชื่อฟังต่างจากการยอมตาม (compliance) ซึ่งเป็นพฤติกรรมที่ได้รับอิทธิพลจากผู้เท่าเทียมกัน (peer) และจากความลงรอยกัน ซึ่งเป็นพฤติกรรมที่ตั้งใจให้เหมือนกับพฤติกรรมของส่วนใหญ่
มนุษย์ได้แสดงให้เห็นว่า เชื่อฟังอย่างน่าประหลาดใจในการกระทำต่อหน้าผู้มีอำนาจหน้าที่ตามกฎหมายที่รับรู้ได้ ดังที่แสดงโดยการทดลองของมิลแกรมในคริสต์ทศวรรษ 1960 การทดลองนี้แสดงให้เห็นว่า การเชื่อฟังต่อผู้มีอำนาจเป็นบรรทัดฐาน มิใช่ข้อยกเว้น สแตนลีย์ มิลแกรม ผู้ทำการทดลอง กล่าวว่า "การเชื่อฟังนั้นเป็นส่วนประกอบพื้นฐานในโครงสร้างของชีวิตสังคมพอ ๆ กับที่คนหนึ่งสามารถบอกได้ ระบบอำนาจหน้าที่บางระบบเป็นสิ่งต้องการของการดำรงชีวิตในสังคม และมีเพียงคนที่อาศัยอยู่เดี่ยว ๆ เท่านั้นที่ไม่ถูกบังคับให้สนองต่อคำสั่งของผู้อื่น ผ่านการท้าทายหรือความอ่อนน้อม"
ผู้คัดค้านโดยอ้างมโนธรรม
ผู้คัดค้านโดยอ้างมโนธรรม () คือ ปัจเจกชนที่ใช้สิทธิ์คัดค้านการเกณฑ์ทหาร ด้วยเหตุแห่งเสรีภาพทางความคิด มโนธรรม หรือศาสนา
คณะกรรมการสิทธิมนุษยชนแห่งสหประชาชาติ (UNCHR) มีมติรับรองว่า การคัดค้านการเกณฑ์ทหารโดยอ้างมโนธรรมเป็นการใช้เสรีภาพทางความคิด มโนธรรม และศาสนาโดยชอบ และเป็นไปตามสิทธิในกติการะหว่างประเทศว่าด้วยสิทธิพลเมืองและสิทธิทางการเมือง และขยายความไปว่า ผู้ที่เป็นทหารอยู่อาจพัฒนาเป็นผู้คัดค้านโดยอ้างมโนธรรมก็ได้ ทั้งยังเรียกร้องและย้ำเตือนให้รัฐที่มีการเกณฑ์ทหารให้จัดระบบคัดกรองผู้คัดค้านโดยอ้างมโนธรรมอย่างเป็นธรรม และจัดให้มีการทำงานอื่นเพื่อสังคมแทนการฝึกทหารสำหรับบุคคลเหล่านี้ อนึ่ง UNCHR ยังสนับสนุนให้รัฐต่าง ๆ รับพิจารณาผู้คัดค้านโดยอ้างมโนธรรมที่เกรงกลัวว่าจะถูกดำเนินคดีเป็นผู้ลี้ภัยตามอนุสัญญาว่าด้วยสถานภาพของผู้ลี้ภัย ค.ศ. 1951 (1951 Convention relating to the Status of Refugees)
อย่างไรก็ดี ในทางปฏิบัติมีหลายประเทศที่มีการเกณฑ์ทหาร แต่มิได้มีทางเลือกให้แก่ผู้คัดค้านโดยอ้างมโนธรรม และหลายประเทศก็เข้มงวดกับการรับผู้คัดค้านโดยอ้างมโนธรรมเป็นผู้ลี้ภัย UNCHR กระทำได้เพียงวิจารณ์นโยบายของรัฐเหล่านั้น
คณะกรรมการสิทธิมนุษยชนแห่งสหประชาชาติ
คณะกรรมการสิทธิมนุษยชนแห่งสหประชาชาติ ( หรือ UNCHR) เป็นคณะกรรมการในอดีตของสหประชาชาติ ระหว่าง พ.ศ. 2489 - 2549 ซึ่งต่อมาในปี พ.ศ. 2549 คณะกรรมการฯ ถูกแทนที่โดย คณะมนตรีสิทธิมนุษยชนแห่งสหประชาชาติ
ความสิ้นหวังอันเกิดจากการเรียนรู้
ความสิ้นหวังอันเกิดจากการเรียนรู้ () เป็นศัพท์เทคนิคทางจิตวิทยา เป็นภาวะของมนุษย์หรือสัตว์ที่เรียนรู้ที่จะประพฤติตนอย่างสิ้นหวัง แม้จะมีโอกาสที่จะหลีกเลี่ยงเหตุการณ์ที่ไม่พึงปรารถนาหรือเป็นอันตรายได้ ทฤษฎีความสิ้นหวังอันเกิดจากการเรียนรู้มีมุมมองว่าโรคซึมเศร้าและโรคทางจิตประสาทที่เกี่ยวข้องเป็นผลมาจากการไม่มีความสามารถควบคุมผลลัพธ์ของสถานการณ์ ความสิ้นหวังอันเกิดจากการเรียนรู้ทำให้สิ่งมีชีวิตที่ไม่แยแสและไม่อาจกำหนดผลแห่งพฤติกรรมของตนให้เป็นไปอย่างที่ควรเป็นได้
คนที่มองโลกในแง่ร้ายมักจะเห็นเหตุการณ์ที่ไม่พึงประสงค์ว่าเป็นสิ่งถาวร ไม่มีการเปลี่ยนแปลง เป็นเรื่องส่วนตน เป็นความผิดของตนเอง และไม่มีทางเยียวยาแก้ไข คนเหล่านี้ย่อมตกอยู่ในภาวะสิ้นหวังอันเกิดจากการเรียนรู้และภาวะซึมเศร้าได้ง่าย
ในการทดลองเกี่ยวกับความสิ้นหวังอันเกิดจากการเรียนรู้ สัตว์จะถูกทำร้ายด้วยสิ่งเร้าที่ไม่พึงประสงค์ซึ่งสัตว์ไม่อาจหลบหลีกได้ ในที่สุดสัตว์จะหยุดการดิ้นรนที่จะหลุดพ้นจากความเจ็บปวดและสิ้นหวังที่จะเปลี่ยนแปลงสถานการณ์ได้ ในขั้นต่อมาแม้จะมีโอกาสที่จะหลบหลีกได้ความสิ้นหวังอันเกิดจากการเรียนรู้ทำให้สัตว์นั้นมิได้พยายามที่จะใช้โอกาสที่เกิดขึ้นและยอมฝืนทนรับต่อสิ่งเร้าที่ไม่พึงประสงค์
Martin Seligman และ Steve Maier เป็นผู้บุกเบิกทฤษฎีและทำการทดลองเกี่ยวกับความสิ้นหวังอันเกิดจากการเรียนรู้ในสุนัข อย่างไรก็ดีจากการทดลองกับสุนัขราว 150 ตัวในช่วงคริสต์ทศวรรษ 1960 พบว่ามีสุนัขราวหนึ่งในสามที่"ไม่"สิ้นหวัง ซึ่งอาจเทียบได้กับพฤติกรรมมองโลกในแง่ดีของมนุษย์
อย่างไรก็ดีความสิ้นหวังอันเกิดจากการเรียนรู้ในมนุษย์และสัตว์มีข้อแตกต่างกันหลายประการ หนึ่งในข้อแตกต่างที่โดดเด่นมากคือมนุษย์สามารถเรียนรู้ความสิ้นหวังได้จากการรับรู้ว่าผู้อื่นเผชิญกับเหตุการณ์ที่ไม่อาจควบคุมได้
เม็ดเลือดแดงมาก
ภาวะเม็ดเลือดแดงมาก หรือ โพลีไซทีเมีย ( เป็นภาวะซึ่งในเลือดมีสัดส่วนของเม็ดเลือดแดงมากกว่าปกติ สัดส่วนนี้ปกติวัดได้โดยการวัดระดับฮีมาโตคริต
สาเหตุอาจเป็นจากการเพิ่มขึ้นของปริมาตรเม็ดเลือดแดง (absolute polycythemia) หรือการลดลงของพลาสมา (relative polycythemia) ก็ได้
สตาดเวลอดรอม
สตาดเวลอดรอม (, ) เป็นสนามกีฬาในเมืองมาร์แซย์ ประเทศฝรั่งเศส เป็นสนามกีฬาเหย้าของสโมสรฟุตบอลออแล็งปิกเดอมาร์แซย์ ที่เล่นอยู่ในลีกเอิง และเป็นสถานที่จัดการแข่งขันฟุตบอลโลก 1998 และรักบี้เวิลด์คัป 2007 เป็นสนามฟุตบอลที่ใหญ่ที่สุดในฝรั่งเศส จุคนได้ 60,031 คน ถึงแม้ว่าในปัจจุบันจะจุคนได้ 42,000 คน แต่ขณะนี้อยู่ระหว่างการดำเนินการปรับปรุงเพื่อใช้ในการแข่งขันฟุตบอลยูโร 2016 สนามแห่งนี้ยังใช้เป็นสนามแข่งของรักบี้ทีมชาติฝรั่งเศสอีกด้วย
สถิติผู้เข้าชมของสนามนี้ คือ 58,897 คน (ในรอบรองชนะเลิศยูฟ่าคัพ ที่แข่งขันกับสโมสรฟุตบอลนิวคาสเซิลยูไนเต็ด ในปี ค.ศ. 2004) สนามแห่งนี้ยังใช้เป็นสถานที่จัดฟุตบอลโลก 1938 นัดตัดสินที่ฝรั่งเศสเป็นเจ้าภาพ นัดการแข่งขันฟุตบอลนัดแรกของสนามแห่งนี้เป็นการแข่งขันระหว่างมาร์แซย์กับโตรีโน ในปี ค.ศ. 1937
ดานีเยล ฟัน เบยเติน
ดานีเยล ฟัน เบยเติน () เกิดเมื่อวันที่ 7 กุมภาพันธ์ ค.ศ. 1978 ที่ชีแม เป็นนักฟุตบอลชาวเบลเยียม เล่นในตำแหน่งกองหลัง และในบางครั้งยังเล่นเป็นกองหน้าตัวเป้าฉุกเฉินให้กับสโมสรฟุตบอลบาเยิร์นมิวนิก
วงศ์ปลาอมไข่
ปลาอมไข่ หรือ ปลาคาร์ดินัล () เป็นวงศ์ของปลากระดูกแข็งวงศ์หนึ่ง ใช้ชื่อวิทยาศาสตร์ว่า Apogonidae อยู่ในอันดับปลากะพง (Perciformes)
เป็นปลาที่มีลำตัวค่อนข้างยาว แบนข้าง เกล็ดมีขนาดใหญ่ หลุดง่าย มีทั้งแบบขอบบางเรียบและเกล็ดสาก ปากค่อนข้างกว้าง เฉียงลง ส่วนมากมีฟันแบบวิลลีฟอร์มบนขากรรไกร มีบางชนิดที่มีฟันเขี้ยวคู่หนึ่งที่รอยต่อของขากรรไกร ครีบหลังทั้งสองครีบแยกจากกันอย่างเห็นได้ชัด ครีบท้องอยู่ในตำแหน่งอก ไม่มีเกล็ดอซิลลารี ครีบหางเว้า ตัดตรง หรือกลม
เป็นปลาขนาดเล็กมีขนาดโตเต็มที่ไม่เกิน 10 เซนติเมตร อาศัยอยู่เป็นฝูงในชายทะเลเขตร้อนและเขตอบอุ่น ในบางครั้งอาจพบได้ตามปากแม่น้ำ, ชะวากทะเล ที่เป็นน้ำกร่อยหรือน้ำจืดได้
เป็นปลาขนาดเล็กที่มีความสวยงาม นิยมเลี้ยงเป็นปลาสวยงาม บางชนิดสามารถเพาะขยายพันธุ์ได้แล้ว
ที่ได้ชื่อว่าปลาอมไข่ เนื่องจากเป็นปลาที่เมื่อผสมพันธุ์วางไข่แล้ว ปลาตัวผู้จะอมไข่ไว้ในปาก จนกระทั่งลูกปลาฟักออกมาเป็นตัว และอาจจะเลี้ยงลูกปลาและอมไว้ต่อไปจนกว่าลูกปลาจะโตแข็งแรงพอที่จะดูแลตัวเองได้
แบ่งออกเป็น 2 วงศ์ย่อย 24 สกุล พบประมาณ 331 ชนิด
มังกรน่ำปั๊ก
มังกรน่ำปั๊ก (, , พินอิน: Nan bei Shao Lin) ภาพยนตร์แนวแอ๊คชั่นกำลังภายในสัญชาติฮ่องกงออกฉายในปี ค.ศ. 1986 นำแสดงโดย หลี่ เหลียนเจี๋ย
ซื่อหมิง หลวงจีนวัดเส้าหลิน และ ซื่อ หม่าเหยียน มีความต้องการสังหารขุนนางชั่วหูเชา เพื่อแก้แค้นให้พ่อ แต่การลอบสังหารไม่สำเร็จจึงถูกออกหมายจับ หูเชาได้สั่งให้ลักพาตัวซื่อ หม่าเหยียนไป ซื่อหมิงจึงรวบรวมพวกวัดเส้าหลินเพื่อช่วยเหลือเธอให้ได้
"Martial Arts of Shaolin" หรือ "Shaolin Temple 3: Martial Arts of Shaolin" นับเป็นภาพยนตร์ภาคต่อของไตรภาคภาพยนตร์ชุด "Shaolin Temple" ที่ออกฉายภาคแรกในปี ค.ศ. 1982 โดยมี "Kids From Shaolin" เป็นภาค 2 ในปี ค.ศ. 1984
ภาพยนตร์ยังคงใช้ทีมนักแสดงชุดเดิมจากภาคแรกและภาคที่สอง โดยเฉพาะตัวนักแสดงนำ คือ เจ็ต ลี หรือ หลี่ เหลียนเจี๋ย โดยทีมงานส่วนใหญ่ยังเป็นชาวฮ่องกง โดยมี หลิว เจียเหลียง ทำหน้าที่เป็นผู้กำกับฯ
ภาพยนตร์ยังคงใช้เค้าโครงเรื่องเดิมจากภาคแรก ที่ว่าด้วยหนุ่มชาวฮั่น ที่เข้าสู่วัดเส้าหลินเพื่อฝึกวิชากลับไปล้างแค้น ซึ่งเป็นเค้าโครงเรื่องเดิม ๆ ของภาพยนตร์แนวนี้ แต่ทว่าในเรื่องนี้กลับดำเนินเรื่องได้ลื่นไหลกว่า โดยฉากแอ๊คชั่นทำได้อย่างสร้างสรรค์มากขึ้น สมจริงสมจัง ปราศจากบรรยายกาศแบบภาพยนตร์เรื่องเดียวกันก่อนหน้านั้น อีกทั้งเนื้อหาก็หนักแน่นกว่า และยังเพิ่มแง่มุมที่เป็นตัวมนุษย์มีเลือดเนื้อจริง ๆ มากขึ้นด้วย โดยเพิ่มเรื่องรักสามเส้าเข้ามา ก็ดูไม่เลอะเทอะ แต่กลับทำให้มีสีสันมากขึ้น
เบื้องหลังการถ่ายทำภาพยนตร์เรื่องนี้ หลี่ เหลียนเจี๋ย กล่าวไว้เมื่อหลายปีผ่านไปว่า มีการแบ่งชนชั้นระหว่างชาวจีนแผ่นดินใหญ่กับชาวฮ่องกง ตั้งแต่เรื่องยิบย่อย เช่น อาหารกล่องที่ทั้งสองทีมนี้จะได้รับไม่เท่ากัน จนไปถึงค่าจ้างที่ต่างกันมากราวฟ้ากับเหว และยิ่งไปกว่านั้น คือ การไม่ให้เกียรติทีมงานที่เป็นชาวจีนแผ่นดินใหญ่กับทีมงานชาวฮ่องกง เช่น วันหนึ่ง ตัวเขาและเพื่อน ๆ นักแสดง ตื่นนอนแต่เช้ามืดเพื่อรอเข้าฉาก แต่เมื่อผู้กำกับฯมาถึง กลับกล่าวว่าแสงน้อยไป และยกเลิกการถ่ายทำในวันนั้นไปทันที
แม้ตัวภาพยนตร์จะออกมาดี แต่ทว่าจากประสบการณ์การทำงานร่วมกันแล้ว ทำให้ต่อมาทั้งหลี่ เหลียนเจี๋ย และหลิว เจียเหลียง ไม่เคยร่วมงานกันอีกเลย
เพรสไบทีเรียน
นิกายเพรสไบทีเรียน () เป็นหนึ่งในนิกายในศาสนาคริสต์ฝ่ายโปรเตสแตนต์ที่มีต้นกำเนิดที่สกอตแลนด์ ยึดถือแนวคิดทางเทววิทยาแบบลัทธิคาลวิน และมีการจัดระเบียบองค์การแบบเพรสไบทีเรียน หลักเทววิทยาแบบเพรสไบทีเรียนเน้นเรื่องอำนาจอธิปไตยของพระเจ้า สิทธิอำนาจของคัมภีร์ไบเบิล และการรับพระคุณจากพระเจ้าได้โดยการศรัทธาในพระเยซูเท่านั้น ในสกอตแลนด์วิธีการปกครองคริสตจักรของเพรสไบทีเรียนได้รับการรับประกันตามพระราชบัญญัติสหภาพ ค.ศ. 1707
นิกายเพรสไบทีเรียนสมัยใหม่สืบเค้าไปได้ถึงการปฏิรูปศาสนาในสกอตแลนด์ คริสตจักรท้องถิ่นแต่ละแห่งปกครองโดยคณะธรรมกิจซึ่งมาจากตัวแทนของคริสตจักรนั้น ในทางทฤษฎีนิกายนี้ไม่มีการแต่งตั้งบิชอป แต่มีการสถาปนาโดยการเลือกตั้งคณะผู้ปกครองขึ้นเพื่อทำหน้าที่อภิบาลคริสต์ศาสนิกชนหรือสมาชิกคริสตจักร รวมไปถึงการตัดสินใจต่าง ๆ ในคริสตจักร มีมัคนายกทำหน้าที่ดูแลสมาชิกและครอบครัวและส่วนมากดูแลเรื่องการเงินของคริสตจักร ผู้ปกครองและมัคนายกจะมีวาระการประจำการ วาระละ 2-3 ปี แล้วแต่คริสตจักรนั้น ๆ จะกำหนด ตำแหน่งผู้ปกครองเมื่อได้รับการสถาปนาแล้วจะอยู่ในศาสนศักดิ์นั้นตลอดชีพ
นิกายเพรสไบทีเรียนมีต้นกำเนิดมาจากการปฏิรูปศาสนาในยุโรปช่วงคริสต์ศตวรรษที่ 16 ซึ่งมีฌ็อง กาลแว็งเป็นหนึ่งในนักปฏิรูปคนสำคัญ คริสตจักรปฏิรูปส่วนมากสืบมีวิธีการปกครองที่สามารถสืบย้อนไปได้ทั้งแบบเพรสไบทีเรียนและคองกรีเกชันแนล ในคริสต์ศตวรรษที่ 20 คริสตจักรเพรสไบทีเรียนหลายแห่งเริ่มมีบทบาทในขบวนการคริสต์ศาสนสัมพันธ์ เช่น การตั้งสภาคริสตจักรสากล บางคริสตจักรในนิกายนี้ยังเริ่มหันมาทำงานร่วมกับคริสตจักรปฏิรูปกลุ่มอื่น ๆ บ้างก็เข้าร่วมกลุ่มกับนิกายอื่นเลย เช่น คริสตจักรคองกรีเกชันแนล ลูเทอแรน แองกลิคัน และเมทอดิสต์
นิกายเพรสไบทีเรียนไม่ใช่โปรเตสแตนต์กลุ่มแรกที่เข้ามาในประเทศไทย แต่สามารถทำพันธกิจได้เจริญรุ่งเรืองเป็นปึกแผ่น คณะเพรสไบทีเรียนจึงผลักดันให้คริสต์ศาสนิกชนนิกายโปรเตสแตนต์ในไทยรวมกลุ่มกันตั้งคริสตจักรของตนเองขึ้นเป็นอิสระ จนปี พ.ศ. 2477 จึงตั้งคริสตจักรในสยาม ต่อมาเปลี่ยนชื่อเป็นสภาคริสตจักรในประเทศไทย ในปี พ.ศ. 2500 คณะเพรสไบทีเรียนจึงถ่ายโอนงานและทรัพย์สินของคณะให้แก่สภาคริสตจักร จากนั้นคริสตจักรอื่น ๆ เช่น คริสเตียนเชิร์ช (ดิสไซเปิลส์ออฟไครสต์) ก็เริ่มเข้าร่วมตาม นิกายเพรสไบทีเรียนในประเทศไทยปัจจุบันจึงสังกัดสภาคริสตจักรในประเทศไทย
คริส อีเกิลส์
คริสโทเฟอร์ มาร์ก "คริส" อีเกิลส์ (, เกิดเมื่อวันที่ 19 พฤศจิกายน ค.ศ. 1985) เป็นนักฟุตบอลชาวอังกฤษ ตำแหน่งปีกขวาและกองกลางตัวรุก
พอล โรบินสัน (นักฟุตบอลเกิดปี พ.ศ. 2522)
พอล วิลเลียม โรบินสัน () เป็นอดีตผู้รักษาประตูชาวอังกฤษ เกิดวันที่ 15 ตุลาคม พ.ศ. 2522 เป็นเด็กฝึกหัดของลีดส์ ยูไนเต็ด ก่อนก้าวขึ้นมายึดตำแหน่งตัวจริงโรบินสันเล่นให้ลีดส์ 7 ปีก่อนที่ลีดส์ประสบปัญหาด้านการเงินทำให้ถูกขายไปให้สเปอร์ด้วยค่าตัว 1.5 ล้านปอนด์ ก่อนที่จะยิงประตูได้ในเกมส์ที่พบวัตฟอร์ดซึ่งเป็นการยิงในระยะ 80 เมตรทำให้เขาเป็นผู้รักษาประตูคนที่3ต่อจากปีเตอร์ ชไมเคิล และ แบร็ด ฟรีเดล ที่สามารถทำประตูได้ในลีกอาชีพของอังกฤษก่อนที่จะได้ลงเล่นนัดชิงฟุตบอลคาร์ลิ่ง คัพฤดูกาล 2007-2008 พบเชลซีก่อนที่จะเป็นสเปอร์ที่สามารถคว้าแชมป์ได้สำเร็จโดยโรบินสันมีส่วนในการป้องกันลูกสำคัญ และในฤดูกาล 2008-2009 โรบินสันถูกขายไปให้สโมสรฟุตบอลแบล็กเบิร์น โรเวอร์สด้วยค่าตัว 3.5 ล้านปอนด์ และตั้งแต่ปี 2016 ลงเล่นให้กับสโมสรฟุตบอลเบิร์นลีย์จนถึงปี 2017
ไนเจล เรโอ-โคเกอร์
ไนเจล เรโอ-โคเกอร์ () เกิดเมื่อวันที่ 14 พฤษภาคม ค.ศ. 1984 เป็นนักฟุตบอลชาวอังกฤษเชื้อสายเซียร์ราลีโอน เกิดในกรุงลอนดอน เคยเล่นให้กับสโมสรฟุตบอลโบลตันวอนเดอเรอส์ โดยเขาถนัดในตำแหน่งกองกลาง
มาร์ติน เปตรอฟ
มาร์ติน เปตยอฟ เปตรอฟ (; ) เกิดเมื่อวันที่ 15 มกราคม ค.ศ. 1979 เป็นอดีตนักฟุตบอลชาวบัลแกเรีย เปตรอฟเคยเล่นให้กับ 
อัตเลตีโกมาดริดในประเทศสเปน และย้ายมาอยู่กับแมนเชสเตอร์ซิตีในประเทศอังกฤษ ซึ่งเขาก็ได้ทำผลงานในสโมสรได้อย่างภาคภูมิใจ และเขาก็เคยเล่นให้กับโบลตันวอนเดอเรอส์ ก่อนจะย้ายมาเล่นให้อัสปัญญอล และเขาเคยเล่นให้กับฟุตบอลทีมชาติบัลแกเรียด้วย โดยเขาเล่นในตำแหน่งปีกซ้าย
โพลีไซทีเมีย เวอรา
โพลีไซทีเมีย เวอรา () หรือภาวะเม็ดเลือดแดงมากแบบปฐมภูมิ () เป็นโรคกลุ่มไขกระดูกเจริญผิดปกติ (โรคไมอิโลโปรลิเฟอเรตีฟ) อย่างหนึ่ง ซึ่งไขกระดูกสร้างเม็ดเลือดแดงออกมามากผิดปกติ ผู้ป่วยจะมีปัญหาสุขภาพจากการที่เลือดซึ่งมีเม็ดเลือดแดงมากเกินไปนั้นข้นกว่าเลือดปกติ ส่วนใหญ่พบในผู้สูงอายุ อาจมีอาการหรือไม่มีก็ได้
ปลาอมไข่ครีบยาว
ปลาอมไข่ครีบยาว (; ) เป็นปลาทะเลขนาดเล็กชนิดหนึ่ง อยู่ในวงศ์ปลาอมไข่ (Apogonidae) ถือเป็นเพียงชนิดเดียวเท่านั้นที่อยู่ในสกุล "Pterapogon"
มีครีบหลังแบ่งออกเป็น 2 ส่วนจากกันชัดเจนและมีครีบที่ยาวมาก มีก้านครีบแข็ง 8 ก้าน ก้านครีบอ่อน 14 ก้าน ครีบก้นมีก้านครีบแข็ง 2 ก้าน และก้านครีบอ่อน 13 ก้าน ครีบหางยาวเป็นรูปส้อมชัดเจน ลำตัวมีสีขาวเงิน มีแถบสีดำพาดขวางผ่านลำตัว 3 แถบ คือ ที่ตา, ที่ครีบหลังอันที่ 1 และครีบหลังอันที่ 2 มีแถบดำตามความยาวของครีบหลัง ครีบก้น และครีบหางทั้งด้านบนและด้านล่าง มีจุดสีขาวกระจายทั่วลำตัวและครีบต่าง ๆ ยกเว้นครีบอก ที่มีลักษณะโปร่งแสง การเกิดจุดสีขาวของปลานี้จะแตกต่างกันไปเป็นเอกลักษณะเฉพาะตัว
จัดเป็นปลาขนาดเล็กมีขนาดความยาวเต็มที่ 8 เซนติเมตร ขนาดโดยเฉลี่ยทั่วไป คือ 4-5 เซนติเมตร
เป็นปลาที่อยู่รวมกันเป็นฝูงตั้งแต่ไม่กี่ตัวจนถึงหลายร้อยตัวในแนวปะการังร่วมกับสิ่งมีชีวิตอย่างอื่น ปลาในวัยรุ่นมักหลบซ่อนอยู่ตามหญ้าทะเล, สาหร่าย, เม่นทะเล, ดาวขนนก, ปะการัง, ปะการังอ่อน โดยใช้เป็นที่ซ่อนภัยจากผู้ล่า อาศัยอยู่ในความลึกตั้งแต่ 0.5-6 เมตร แต่มักพบในความลึกประมาณ 1.5-2.5 เมตร ออกหากินในเวลากลางวัน โดยกินสัตว์น้ำขนาดเล็กเป็นอาหาร เช่น แพลงก์ตอน, ครัสเตเชียนขนาดเล็ก เป็นต้น
พบกระจายพันธุ์อยู่ทั่วไปในทะเลแถบอินโด-แปซิฟิก แต่ไม่พบในน่านน้ำไทย แต่จะพบชุกชุมที่เกาะบังไก ประเทศอินโดนีเซีย
ปลาอมไข่ครีบยาว เป็นปลาที่แพร่ขยายพันธุ์ได้ง่ายและไวมาก โดยการสำรวจเมื่อปี ค.ศ. 2005 พบมีประชากรอยู่ประมาณ 2.4 ล้านตัว แต่ถูกจับไปเลี้ยงเป็นปลาสวยงามถึงปีละ 700,000-900,000 ตัวต่อปี โดยอายุขัยโดยเฉลี่ยอยู่ได้ราว 2.5 ปี โดยพบที่อายุยืนสูงสุดถึง 4-5 ปี
เป็นปลาที่ปัจจุบันเพาะขยายพันธุ์ได้แล้วในที่เลี้ยง โดยปลาตัวผู้จะอมใข่และกระทั่งลูกปลาฟักเป็นตัว และพัฒนากลายมาเป็นลูกปลา ซึ่งพ่อปลาจะดูแลลูกปลาจนกว่าจะเติบโตอย่างแข็งแรงที่จะเอาตัวรอด จึงปล่อยไป แต่ปลาที่มีขายกันในตลาดปลาสวยงามส่วนใหญ่ ยังเป็นปลาที่จับมาจากแหล่งน้ำในธรรมชาติ
ปลาอมไข่ตาแดง
ปลาอมไข่ตาแดง (; ) เป็นปลาทะเลขนาดเล็กชนิดหนึ่ง ในวงศ์ปลาอมไข่ (Apogonidae)
เป็นปลาที่มีขนาดโตเต็มที่ประมาณ 5-6 เซนติเมตร โดยปกติแล้วจะพบในทะเลอันดามัน แต่ไม่พบในน่านน้ำไทย พบได้ตั้งแต่ฟิจิ, ฟิลิปปิน, หมู่เกาะริวกิว จนถึงเกรตแบร์ริเออร์รีฟ
เป็นปลาที่ไม่สามารถแยกเพศได้เมื่อมองจากลักษณะภายนอก นอกจากตัวเมียจะมีขนาดใหญ่กว่าตัวผู้เล็กน้อย
เป็นปลาที่มีความสวยงามอีกชนิดหนึ่ง จึงนิยมเลี้ยงเป็นปลาสวยงาม ปัจจุบันสามารถเพาะขยายพันธุ์ในที่เลี้ยงได้แล้ว แต่ปลาที่มีขายกันอยู่มักเป็นปลาที่ถูกจับมาจากแหล่งธรรมชาติในฟิลิปปินส์และอินโดนีเซีย เป็นปลาที่เมื่อเทียบกับปลาอมไข่ครีบยาว ("Pterapogon kauderni") แล้ว ถือว่าเลี้ยงง่ายกว่ามาก เพราะราคาถูก และสามารถกินอาหารสำเร็จรูปได้แทบทุกตัว โดยเมื่อลูกปลาฟักออกจากไข่แล้ว พ่อปลาจะคายลูกออกจากปากทันที ลูกปลาแรกฟักจะมีชีวิตเหมือนแพลงก์ตอน และจะเริ่มกินอาหารได้เมื่อมีอายุเข้าวันที่ 2-3 วัน โดยกินโรติเฟอร์ในช่วงแรก
การแข็งตัวของเลือดผิดปกติ
การแข็งตัวของเลือดผิดปกติ () คือภาวะซึ่งมีความผิดปกติในการแข็งตัวของเลือด ทำให้ไม่เกิดกระบวนการการแข็งตัวของเลือดตามปกติ ทำให้ผู้ป่วยมีเลือดออกมากหรือนานกว่าปกติ ซึ่งอาจมีเลือดออกจากบาดแผลเล็กน้อย หรืออาจออกเองโดยไม่มีบาดแผลก็ได้
การจับลิ่มของเลือด
การแข็งตัวของเลือด () คือกระบวนการซึ่งทำให้เลือดกลายเป็นลิ่มเลือด เป็นกลไกสำคัญของการห้ามเลือด ทำให้เกล็ดเลือดจับกับไฟบรินกลายเป็นลิ่มเลือด อุดรอยรั่วของหลอดเลือด ทำให้เลือดไม่ไหลออกจากหลอดเลือด หากมีความผิดปกติเกิดขึ้นกับกระบวนการนี้อาจทำให้เลือดไม่แข็งตัวอย่างที่ควรจะเป็น เกิดเลือดออกง่าย หรือเลือดแข็งตัวง่ายกว่าที่ควรจะเป็น เกิดลิ่มเลือดในหลอดเลือด
กระบวนการการแข็งตัวของเลือดเป็นกระบวนการที่มีการคงอยู่ในระบบพันธุกรรมสูงมาก สัตว์เลี้ยงลูกด้วยนมทุกชนิดมีกลไกการแข็งตัวของเลือดที่ได้รับการพัฒนาสูง กระบวนการนี้ประกอบขึ้นจากสองส่วนคือส่วนของเซลล์ (เกล็ดเลือด) และส่วนของโปรตีน (ปัจจัยการแข็งตัวของเลือด) ระบบการแข็งตัวของเลือดในมนุษย์ได้รับการศึกษาวิจัยอย่างมาก จึงเป็นที่เข้าใจมากที่สุด
กลไกการแข็งตัวของเลือดเริ่มต้นขึ้นแทบจะทันทีที่เกิดการบาดเจ็บต่อหลอดเลือด เกิดการเว้าแหว่งของผนังหลอดเลือด เมื่อเลือดได้สัมผัสกับโปรตีนที่อยู่นอกหลอดเลือด เช่น tissue factor ก็จะทำให้เกิดการเปลี่ยนแปลงของเกล็ดเลือดและไฟบริโนเจนซึ่งเป็นปัจจัยการแข็งตัวของเลือดตัวหนึ่ง เกล็ดเลือดจะมาจับที่จุดบาดเจ็บทันที เป็น"กระบวนการห้ามเลือดขั้นปฐมภูมิ" จากนั้น"กระบวนการห้ามเลือดขั้นทุติยภูมิ"ก็จะเริ่มขึ้นพร้อมๆ กัน โปรตีนต่างๆ ในเลือดที่รวมเรียกว่าปัจจัยการแข็งตัวของเลือดจะมีการกระตุ้นปฏิกิริยาอย่างเป็นลำดับและซับซ้อน จนสุดท้ายแล้วทำให้เกิดเส้นใยไฟบรินขึ้น ซึ่งจะเสริมความแข็งแรงของก้อนเกล็ดเลือดที่จับกันอยู่
ที่ประชุมประจำปีของผู้เชี่ยวชาญเรื่องการแข็งตัวของเลือดได้ตกลงยอมรับการใช้ตัวเลขโรมันเป็นการตั้งชื่อสารในการแข็งตัวของเลือดตั้งแต่ ค.ศ. 1955 จากนั้นปี 1962 จึงยอมรับให้ใช้ตัวเลขในการตั้งชื่อสารปัจจัยแฟกเตอร์ 1-12 ที่ประชุมนี้ต่อมาได้กลายเป็นที่ประชุมนานาชาติว่าด้วยการเกิดลิ่มเลือดและการห้ามเลือด (International Committee on Thrombosis and Hemostasis, ICTH) จากนั้นการกำหนดชื่อด้วยตัวเลขถูกยกเลิกไปหลังจากมีการกำหนดชื่อแฟกเตอร์ 13 และเริ่มมีการตั้งชื่อโปรตีนที่เกี่ยวข้องกับการแข็งตัวของเลือดในรูปแบบอื่น เช่น Fletcher Factor, Fitzgerald Factor, prekallikrein, hight-molecular-weight kininogen เป็นต้น
แฟกเตอร์ 3 และแฟกเตอร์ 4 ไม่มีอยู่ เนื่องจากไม่เคยมีใครพบ thromboplastin แต่กลายเป็นว่าขั้นตอนนี้ประกอบด้วยแฟกเตอร์อื่นๆ อีก 10 ตัว ส่วน accelerin ต่อมาก็พบว่าเป็นแฟกเตอร์ 5 รูปแอกทีฟ
เขตกูลีกอโร
เขตกูลีกอโร () เป็นเขตในทิศตะวันตกของประเทศมาลี ครอบคลุมพื้นที่ทั้งหมด 90,120 กม.² เมืองหลวงคือ กูลีกอโร
เขตกูลีกอโรในสมัยก่อนเคยเป็นที่ตั้งของจักรวรรดิที่ยิ่งใหญ่ คือ จักรวรรดิกานา, จักรวรรดิซอโซ และจักรวรรดิมาลี
เขตกูลีกอโรส่วนมากจะมีพื้นที่เป็นป่าและพื้นที่ชลประทาน แม่น้ำไนเจอร์ได้ตัดผ่านจากทางตะวันตกไปทางเหนือและลงมาที่ตะวันออกของเขต
ภูมิอากาศที่เขตกูลีกอโรมีความแห้งแล้งเป็นส่วนใหญ่ ฝนตกค่อนข้างน้อย แต่ฝนจะตกมากในช่วงเดือนกันยายน
ในช่วงเดือนกันยายนจะมีปริมาณน้ำฝน 700-1,400 มิลลิเมตร
เกษตรกรรมถือว่าเป็นฐานเศรษฐกิืจที่สำคัญที่สุด ในช่วงฤดูฝนเศรษฐกิจทางเกษตรกรรมจะเน้นไปในทางปลูกมะม่วง, กล้วย และถั่วลิสง 
อุตสาหกรรมที่สร้างรายได้ให้แก่เขตกูลีกอโร เช่น
กลุ่มภาวะกล้ามเนื้อหัวใจขาดเลือดเฉียบพลัน
กลุ่มภาวะกล้ามเนื้อหัวใจขาดเลือดเฉียบพลัน หรือ กลุ่มอาการหลอดเลือดหัวใจเฉียบพลัน () หมายภึงกลุ่มของอาการใดๆ ที่เป็นผลจากการอุดตันของหลอดเลือดหัวใจ อาการที่ทำให้นึกถึงโรคกลุ่ม ACS ที่พบบ่อยที่สุดคืออาการเจ็บหน้าอกโดยเฉพาะอาการเจ็บเค้นหัวใจ ที่ร้าวไปยังแขนซ้ายหรือมุมกราม มีลักษณะปวดเหมือนถูกกดทับ และสัมพันธ์กับอาการคลื่นไส้ เหงื่อแตก ส่วนใหญ่เกิดจากโรคสำคัญๆ 3 อย่าง ได้แก่ โรคกล้ามเนื้อหัวใจตายเหตุขาดเลือดชนิดมีการยกของช่วง ST (STEMI) (30%), โรคกล้ามเนื้อหัวใจตายเหตุขาดเลือดชนิดไม่มีการยกของช่วง ST (NSTEMI) (25%) และอาการปวดเค้นไม่เสถียร (UA) (38%)
ดิเอโก มิลิโต
ดิเอโก อัลเบร์โต มิลิโต () เกิดเมื่อวันที่ 12 มิถุนายน ค.ศ. 1979 เป็นนักฟุตบอลชาว อาร์เจนตินา โดยเขาเล่นในตำแหน่ง กองหน้า มิลิโตเริ่มค้าแข้งตั้งแต่วัย 20 ปี โดยเริ่มค้าแข้งกับ ราซิ่ง สโมสรฟุตบอลประจำเมืองเกิดของตน เป็นสโมสรแรก และในทีมชาติเขาได้เล่นให้กับ ฟุตบอลทีมชาติอาร์เจนตินา ในชุดปัจจุบัน โดยเขาได้ลงเล่น 24 นัด ทำประตูไปได้ 4 ประตู เคยเล่นให้กับ อินเตอร์มิลาน ในเซเรียอา ประเทศอิตาลี ปี 2009-2014 เล่น 128 นัด ทำประตูไปได้ 62 ประตู และหลังจากโลดแล่นมานานเขาก็ได้กลับคืนสู่บ้านเกิด และกับต้นสังเกิดเดิม ราซิ่ง และลงเล่นอีกเพียง 3 ฤดูกาล เล่น 52 นัด ทำประตูได้ 18 ประตู ก่อนแขวนสตั๊ดไปในปี 2016 ด้วยวัย 35 ปี
ช่วง ST
ช่วง ST () เป็นส่วนหนึ่งของคลื่นไฟฟ้าหัวใจ อยู่ระหว่างกลุ่มคลื่น QRS กับคลื่น T ปกติกินระยะเวลาประมาณ 0.08 - 0.12 วินาที (80 - 120 มิลลิวินาที)
เป็นช่วงที่หัวใจห้องล่างกำลังคลายความเป็นขั้ว ปกติมีความสูงอยู่ในระดับไอโซอิเลกทริก
อีบัน กอร์โดบา
อีบัน รามีโร กอร์โดบา เซปุลเบดา () เกิดเมื่อวันที่ 11 สิงหาคม ค.ศ. 1976 เป็นนักฟุตบอลชาว โคลอมเบีย ปัจจุบันสังกัดอยู่กับ สโมสรฟุตบอลอินเตอร์มิลาน ใน เซเรียอา ประเทศอิตาลี โดยเขาได้เล่นในตำแหน่ง กองหลัง
คำสั่งปฏิเสธการกู้ชีพ
คำสั่งปฏิเสธการกู้ชีพ ("do not resuscitate", DNR, NR=ในไทยมักใช้ NR) เป็นสัญญาทางกฎหมายที่ผู้ป่วยหรือผู้มีอำนาจแทนผู้ป่วยได้ทำไว้กับโรงพยาบาลหรือผู้ให้การรักษาว่าไม่ต้องการให้เริ่มการนวดหัวใจผายปอดกู้ชีพหรือการกู้ชีพขั้นสูงในกรณีที่ผู้ป่วยหยุดหายใจหรือหัวใจหยุดเต้น ตามความต้องการของผู้ป่วย คำสั่งเช่นนี้ส่วนใหญ่จะทำโดยผู้ป่วยหรือผู้มีอำนาจตัดสินใจแทนเพื่อให้ผู้ให้การรักษาสามารถทำตามความต้องการของผู้ป่วยได้โดยไม่ผิดกฎหมาย
โดยมาตรฐานแล้ว คำสั่งปฏิเสธการกู้ชีพเช่นนี้ จะหมายรวมถึงเฉพาะการกู้ชีพ เช่น การใส่ท่อช่วยหายใจ หรือการเริ่มการซีพีอาร์เท่านั้น ไม่ได้หมายรวมถึงการรักษาด้วยวิธีอื่นๆ เช่น การให้ยาปฏิชีวนะ การให้เคมีบำบัด การฟอกไต หรือการรักษาอื่นๆ ยกเว้นจะมีการระบุเป็นกรณีๆ ไป
กิ่งจังหวัดของฮกไกโด
จังหวัดฮกไกโด เป็นจังหวัดที่มีพื้นที่กว้างที่สุดของญี่ปุ่น เพื่อเป็นการง่ายต่อการบริการงานธุรการทั่วไปแก่ประชาชน จึงจัดตั้ง 14 สำนักงานจังหวัด ที่เรียกว่า 支庁 (ชิโจ) หรือ กิ่งจังหวัด ใน 14 สำนักงานจังหวัดนี้จะแบ่งเป็นสำนักงานขนาดใหญ่ 9 แห่ง และสำนักงานทั่วไป 5 แห่ง ซึ่งผู้สูงอายุในฮกไกโดบางคน จะนิยมเขียนกิ่งจังหวัดในที่อยู่ว่า "คันไน (kannai)"
ประวัติความเป็นมาของกิ่งจังหวัดในฮกไกโดเรียงตามปี ค.ศ.
ราบีปราโซล
ราบีปราโซล () หรือ ราบีปราโซล โซเดียม มีชื่อทางการค้าว่า Pariet เป็นยาในกลุ่มยายับยั้งการหลั่งกรด เพื่อยับยั้งการหลั่งกรดในกระเพาะอาหาร ใช้รักษาโรคระบบทางเดินอาหาร หรือความผิดปกติของระบบทางเดินอาหาร เช่น โรคกระเพาะ โรคกรดไหลย้อน ภาวะกรดในกระเพาะอาหารมากเกินไป หรือ ใช้ร่วมกับยาอื่นเพื่อกำจัดแบคทีเรีย Helicobacter pylori ในกระเพาะอาหาร ผลิตโดย บริษัท Eisai จำกัด แห่งประเทศญี่ปุ่น
กลไกการออกฤทธิ์ของยาราเบปราโซลคือยับยั้งการทำงานของเอนไซม์ H+/K+ ATPase (proton pump) ซึ่งอยู่ที่ในสมองส่วน parietal cell เอนไซม์ชนิดนี้จะผลิตกรดสู่ลูเมนในกระเพาะอาหาร การยับยั้งเอนไซม์จึงส่งผลต่อการยับยั้งการหลั่งกรด
เป็นยาชนิดเม็ดใช้สำหรับรับประทาน การหยุดใช้ยาต้องปรึกษาแพทย์ผู้รักษาก่อน ไม่ควรแบ่งหรือเคี้ยวเม็ดยา ควรกลืนยาทั้งเม็ด
ในผู้จำเป็นต้องใช้ยาทั่วไปรับประทานวันละ 1 ครั้ง เป็นเวลา 4-8 สัปดาห์ ส่วนการใช้เพื่อรักษาแผลในกระเพาะอาหาร ควรใช้ยาหลังอาหารเช้า
การใช้ยาร่วมกับยาอื่น ๆ เพื่อกำจัดเชื้อHelicobacter pylori ในกระเพาะอาหาร รับประทานวันละ 2 ครั้ง หรือให้ใช้ยาตามที่ระบุไว้ในฉลาก
วงศ์ปลาดอกหมาก
"ระวังสับสนกับปลาวงศ์อื่น ดูที่: วงศ์ปลาแป้น"
วงศ์ปลาดอกหมาก () เป็นวงศ์ของปลากระดูกแข็งวงศ์หนึ่ง ในอันดับปลากะพง (Perciformes) ใช้ชื่อวิทยาศาสตร์ว่า Gerreidae
เป็นปลาที่มีลำตัวแบนข้าง ดูผิวเผินคล้ายปลาในวงศ์ปลาแป้น (Leiognathidae) มีขนาดปานกลาง เกล็ดบนหัวเป็นแบบบางขอบเรียบ หรือเกล็ดสาก มีเหงือกเทียม ขอบของกระดูกพรีโอเพอร์เคิลเป็นหยักเล็กน้อย มีฟันบนขากรรไกร และเพดานปาก ไม่มีฟันเขี้ยว ปากยืดหดได้ มีสเกรีชีทที่ฐานครีบหลังและครีบก้น ครีบหลังมีตอนเดียว ครีบหางเว้าแบบส้อม ปกติอยู่เป็นฝูงในทะเลเขตร้อน ตั้งแต่ทะเลแคริเบียน, อเมริกาใต้ จนถึงเอเชีย แต่ก็อาจพบได้ในแหล่งน้ำกร่อยหรือน้ำจืด
แบ่งออกได้ทั้งหมด 6 สกุล
ปลาดอกหมาก
"สำหรับปลาดอกหมากที่เป็นปลาน้ำจืด ดูที่: ปลาดอกหมาก (น้ำจืด)"
ปลาดอกหมาก () เป็นสกุลของปลากระดูกแข็งสกุลหนึ่ง ในวงศ์ปลาดอกหมาก (Gerreidae) ใช้ชื่อวิทยาศาสตร์ว่า 
"Gerres"
มีลำตัวสั้นป้อม แบนข้าง แลดูคล้ายปลาแป้น ต่างกันตรงที่มีเกล็ดใหญ่ไม่หลุดง่าย ส่วนท้ายทอยไม่มีกระดูกแข็งโผล่ บางชนิดมีก้านครีบหลังอันแรก ๆ ยาวเป็นเส้น ด้านหลังสีนํ้าตาลอมเทา ด้านข้างและท้องสีเงิน มักมีจุดสีเข้มเป็นดอกดวงเรียงลงมาจากหลังหลายแนว อาศัยอยู่รวมกันเป็นฝูง
เป็นปลาที่กระจายพันธุ์ตามชายฝั่งหรือปากแม่น้ำของมหาสมุทรแปซิฟิกและมหาสมุทรอินเดีย รวมถึงมหาสมุทรแอตแลนติก สามารถพบได้ในแหล่งน้ำกร่อยและน้ำจืด
จำแนกได้ดังนี้
ปลาดาบเงินใหญ่
ปลาดาบเงินใหญ่ (, ; ) ปลาทะเลชนิดหนึ่ง ในวงศ์ปลาดาบเงิน (Trichiuridae)
เป็นปลาที่มีลำตัวแบนเรียวยาว มีลักษณะคล้ายแถบริบบิ้น ไม่มีเกล็ด ปากล่างยื่นย่าวล้ำปากบน หางเรียวยาวปลายแหลม แผ่นปิดเหงือกมีปลายเป็นมุมแหลม ๆ อยู่แนวเดียวกับครีบอก ไม่มีครีบท้องและครีบหาง มีฟันแหลมคมเป็นเขี้ยวยาวโค้งออกมานอกปาก
มีขนาดความยาวได้ถึง 2 เมตร น้ำหนักเต็มที่ได้ถึง 5 กิโลกรัม แต่ขนาดโดยเฉลี่ยทั่วไปประมาณ 40-50 เซนติเมตร มีอายุขัยโดยเฉลี่ย 15 ปี แพร่กระจายพันธุ์ทั่วไปในหลายพื้นที่ของโลก ในอ่าวไทยอยู่รวมกันเป็นฝูงตามชายฝั่งทะเลน้ำตื้นและปากแม่น้ำ กินอาหาร โดยไล่ล่าปลาและสัตว์น้ำขนาดเล็กกว่า
เป็นปลาที่นำมาแปรรูป เช่น ทำลูกชิ้น, ทำปลาเค็มและปลาแห้งเป็นอาหาร ในอาหารญี่ปุ่น ปลาดาบเงินใหญ่ยังนิยมนำมาทำซาชิมิ
ท่อลมอ่อน
ท่อลมอ่อน () คือภาวะซึ่งหลอดลมใหญ่ (ท่อลม) มีลักษณะอ่อนนิ่มกว่าปกติ เกิดจากความผิดปกติของกระดูกอ่อนที่ประกอบขึ้นเป็นหลอดลม หลอดลมที่อ่อนนิ่มกว่าปกติอาจตีบพับลงได้ง่าย โดยเฉพาะเมื่อมีความจำเป็นที่จะต้องมีอากาศไหลผ่านเป็นปริมาณมาก
เล็งกา (อัลบั้ม)
เล็งกา () เป็นอัลบั้มเปิดตัวของศิลปิน เล็งกา ออกจำหน่ายเมื่อวันที่ 23 กันยายน พ.ศ. 2551 ในสังกัตอีพิกเรเคิดส์ ถือเป็นอัลบั้มเดียวแรกของเล็งกาหลังจากแยกวงกับดีคอเดอร์ ริง โดยมีเพลงที่เป็นที่รู้จักและทำให้เธอมีชื่อเสียงโด่งดัง คือ "เดอะโชว์" และ "ทรับเบิลอิสอะเฟรนด์" นอกจากนี้อัลบั้มนี้ยังประสบความสำเร็จในบิลบอร์ด 200 ในอันดับ 142 และซิงเกิลเดอะโชว์ยังอยู่ในอันดับที่ 25 ของบิลบอร์ด Adult Pop Songsเล็งกาเริ่มบันทึกเสียงอัลบั้มนี้ในมอนทรีออล ประเทศแคนาดา ก่อนที่จะเซ็นสัญญากับค่ายเพลงอีพิกเรเคิดส์ จากนั้นเธอก็ย้ายไปทำเพลงต่อในวูดสตอกและลอสแอนเจลิส ประเทศสหรัฐอเมริกา เธอได้ร่วมงานกับโปรดิวเซอร์ ไมก์ เอลิซอนโด และนักแต่งเพลง เดวิด แคมป์เบลล์ แต่งดนตรีและคุมวงเครื่องสาย 9 ชิ้น จนกลายมาเป็นส่วนหนึ่งของเพลง "ดอนต์เลตมีฟอล" ส่วนเพลง "เดอะโชว์" นักร้องโฟล์ก มิสซี ฮิกกินส์ มีส่วนร่วมร้องด้วย ศิลปินอีกคนที่ได้มาร่วมสร้างสีสันในอัลบั้ม คือ โฮวี เดย์ ที่ได้มาร่วมร้องเพลงกับเล็งกา และเล็งกามีส่วนร่วมในการเขียนทุกๆ เพลงในอัลบั้ม อีกทั้งยังเล่นเปียโน ไวบราโฟน และกลอกเคินสปีลอีกด้วย
อัลบั้มเล็งกาประสบความสำเร็จบนชาร์ตบิลบอร์ด 200 ในอันดับที่ 142 ขึ้นอยู่ในอันดับที่ 3 ใน Top Heatseekers และติดหนึ่งในร้อยของชาร์ต บิลบอร์ด European Top 100 Albums และซิงเกอร์เดอะโชว์ ยังขึ้นชาร์ตอยู่ในอันดับที่ 25 ของบิลบอร์ด Adult Pop Songs และติดหนึ่งในร้อย European Hot 100 Singles อัลบั้มนี้ถือเป็นอัลบั้มเปิดตัวที่ทำให้เล็งกามีชื่อเสียงอย่างมาก
เล็งกา (แก้ความกำกวม)
เล็งกา อาจหมายถึง
พอซนาน
พอซนาน (; ; ; "Poyzn") เป็นเมืองที่ตั้งอยู่บน 2 ฝั่งของแม่น้ำวาร์ตา ตั้งอยู่ทางตะวันตก-ตอนกลางของประเทศโปแลนด์ มีประชากร 556,022 คน ในเดือนมิถุนายน ค.ศ. 2009 เป็นหนึ่งในเมืองที่เก่าแก่ที่สุดของโปแลนด์ มีความเจริญรุ่งเรืองสูงสุดในฐานะเป็นศูนย์กลางการค้าที่สำคัญของทวีปยุโรปในช่วงคริสต์ศตวรรษที่ 15-17 แต่เสื่อมโทรมลงเนื่องจากสงครามเกรตนอร์เทิร์น (ค.ศ. 1700-1721) ตกเป็นของปรัสเซียใน ค.ศ. 1793 และเป็นส่วนหนึ่งของรัฐแกรนด์ดัชชีออฟวอร์ซอในช่วง ค.ศ. 1807-1815 จากนั้นเปลี่ยนเป็นของปรัสเซียและกลับมาเป็นของโปแลนด์ใน ค.ศ. 1918
ปัจจุบันพอซนานเป็นเมืองใหญ่อันดับ 5 ของโปแลนด์ มีความสำคัญ เป็นศูนย์กลางการค้า อุตสาหกรรม และการศึกษา เป็นสถานที่จัดงานด้านการค้านานาชาติ เป็นหนึ่งในเมืองที่ใช้แข่งขันฟุตบอลยูโร 2012
คอร์ก (เมือง)
คอร์ก () เป็นเมืองใหญ่อันดับ 2 ของประเทศไอร์แลนด์ ตั้งอยู่ทางตะวันออกเฉียงใต้ของประเทศ ที่ปากแม่น้ำลี ตรงก้นอ่าวคอร์ก ห่างจากมหาสมุทรแอตแลนติก 24 กิโลเมตร มีประชากร 119,418 คน ในปี ค.ศ. 2011
แซ็ง-เดอนี
แซ็ง-เดอนี () เป็นเทศบาลของชานเมืองตอนเหนือของกรุงปารีส ประเทศฝรั่งเศส ตั้งอยู่ห่างจากศูนย์กลางของกรุงปารีส 9.4 กม. (5.8 ไมล์) มีโบสถ์ศิลปะกอทิก มหาวิหารแซ็ง-เดอนี ซึ่งมีที่ฝังพระศพของกษัตริย์ฝรั่งเศสหลายพระองค์ เช่น พระเจ้าหลุยส์ที่ 12 พระเจ้าอ็องรีที่ 2 พระเจ้าหลุยส์ที่ 13 พระเจ้าหลุยส์ที่ 16 รวมทั้งพระนางมารี อังตัวเนต
แซ็ง-เดอนีเป็นที่ตั้งของสนามกีฬาแห่งชาติ สตาดเดอฟร็องส์ ซึ่งสร้างไว้จัดการแข่งขันฟุตบอลโลก 1998
จังหวัดของประเทศเกาหลีใต้
จังหวัด หรือชื่ออย่างเป็นทางการว่า เขตการปกครองระดับจังหวัด เป็นการแบ่งเขตการปกครองขั้นแรกภายในประเทศเกาหลีใต้และมีการแบ่งออกเป็น 4 กลุ่มคือ จังหวัด จังหวัดปกครองตนเองพิเศษ นครพิเศษ และมหานคร
โท (도, 道) หมายถึงจังหวัดและเขตการปกครองขั้นแรกภายในประเทศเกาหลีใต้ โดยมีลำดับเทียบเท่ากับ "ทึกบย็อล-ชี" (특별시) และ "ควังย็อก-ซี (광역시)" โดยประเทศเกาหลีใต้มีทั้งหมด 8 จังหวัด
ทึกบย็อลจาชี-โด (특별 자치도, 特別自治道) คือจังหวัดที่มีอำนาจปกครองตนเองในเรื่องของเศรษฐกิจและมีอำนาจมากกว่าที่ให้ผู้บริหารของจังหวัด
เชจู เป็นจังหวัดปกครองตนเองพิเศษเพียงจังหวัดเดียวซึ่งแบ่งออกเป็นเมือง ("ชี")
คณะกรรมการ5จังหวัดภาคเหนือเกาหลี
ควังย็อก-ซี (광역시; 廣域市) หรือ "มหานคร" เป็นเมืองเอกที่ไม่ได้เป็นส่วนหนึ่งของจังหวัด มีความคงอยู่แบบเป็นเอกเทศและมีระบบการปกครองตนเอง โดยอาจเปรียบเทียบกับเทศบาลที่ถูกควบคุมโดยตรงในประเทศจีน หรือเทศจังหวัดมหานครในสหราชอาณาจักร ประเทศเกาหลีใต้มีมหานคร 6 แห่งและมีสถานะเทียบเท่าจังหวัด
แต่ละมหานครจะมีการแบ่งเขตการปกครองออกเป็นเขต ("gu") และอำเภอ ("gun")
ทึกบย็อล-ชี (특별시; 特別市) เป็นหนึ่งในการแบ่งเขตการปกครองขั้นแรกของประเทศ เช่นเดียวกับ "โท", "ทึกบย็อล-จาชี-โด" และ "ควังย็อก-ซี" เกาหลีใต้มีนครพิเศษเพียงแห่งเดียวคือ โซล โดยมีการแบ่งการปกครองออกเป็น เขต ("คู")
ทึกบย็อลจาชี-ชี (특별자치시; 特別自治市) เป็นหนึ่งในการแบ่งเขตการปกครองระดับแรกของประเทศ เกาหลีใต้มีนครปกครองตนเองพิเศษเพียงแห่งเดียวคือ นครเซจง
Notes: ปี 2000; กม.²; ต่อ กม.²; ชื่อของโซล ไม่ได้มาจากอักษรฮันจา เพียงแต่อักษรฮันจานี้มีเสียงพ้องกับคำว่าโซล; ไม่รวมแทจ็อน; ไม่รวมแทกู
เกาะอูเซอด็อม
อูเซอด็อม (, ) หรือ อุซนัม (, ) เป็นเกาะในทะเลบอลติก ของประเทศโปแลนด์และเยอรมนี ตั้งอยู่ระหว่างซาเลชเชซีงสกีลากูนกับอ่าวพอเมอเรเนียน เกาะส่วนใหญ่อยู่ในเขตฟอร์พ็อมเมิร์น-ไกรฟส์วัลท์ของรัฐเมคเลินบวร์ค-ฟอร์พ็อมเมิร์น ยกเว้นส่วนตะวันออกที่เป็นเมืองชฟีนออูอีชเช ที่เป็นของโปแลนด์ พื้นที่รวมของเกาะคือ 445 ตร.กม. (เยอรมนี 373 ตร.กม. และ โปแลนด์ 72 ตร.กม.) ประชากรมี 76,500 คน (เยอรมนี 31,500 คน และโปแลนด์ 45,000 คน)
ชฟีนออูอีชเช
ชฟีนออูอีชเช () เป็นเมืองและท่าเรือในทะเลบอลติกในซาเลชเชซีงสกีลากูน ตั้งอยู่ทางตะวันตกเฉียงเหนือสุดของประเทศโปแลนด์ เมืองมีประชากร 41,100 คน ในปี ค.ศ. 2006
เกล็ดเลือดมาก
ภาวะเกล็ดเลือดมาก หรือ เกล็ดเลือดสูง () คือภาวะซึ่งในเลือดมีปริมาณเกล็ดเลือดมากกว่าปกติ อาจเป็นชนิดปฐมภูมิ (เกิดจากที่ไขกระดูกสร้างเกล็ดเลือดมากผิดปกติโดยไม่มีเหตุกระตุ้น เป็นโรคไขกระดูกเจริญผิดปกติอย่างหนึ่ง) หรือเป็นการตอบสนองต่อภาวะที่กระตุ้นให้ไขกระดูกสร้างเกล็ดเลือดมากขึ้น (ทุติยภูมิ) ส่วนใหญ่ไม่ทำให้ผู้ป่วยมีอาการใดๆ แต่อาจเพิ่มโอกาสเกิดลิ่มเลือดได้ในผู้ป่วยบางประเภท
แม่น้ำโอเดอร์
แม่น้ำโอเดอร์ หรือ แม่น้ำโอดรา ( ; เช็ก/โปแลนด์: "Odra") เป็นแม่น้ำในยุโรปตอนกลาง ต้นน้ำเกิดจากเทือกเขาทางตะวันออกของสาธารณรัฐเช็ก ไหลไปทางเหนือผ่านด้านตะวันตกของประเทศโปแลนด์ มีแม่น้ำไนเซอไหลมารวมด้วย ใกล้เมืองฟรังค์ฟูร์ท จากนั้นไหลขึ้นไปทางเหนือเป็นเส้นเขตแดนระหว่างประเทศโปแลนด์และเยอรมนี จนไปลงทะเลบอลติก แม่น้ำมีความยาว 854 กิโลเมตร
แควสำคัญทางด้านฝั่งซ้ายของแม่น้ำได้แก่ แม่น้ำนีซา แม่น้ำคาชาวาบูเบอร์ และแม่น้ำไนเซอ และแควด้านฝั่งขวา สายสำคัญ คือ แม่น้ำวาร์ตา
ภาษาฮีรีโมตู
ภาษาฮีรีโมตู (Hiri Motu)หรือ โปลีเซ โมตู (Police Motu) หรือ พิดจิน โมตู (Pidgin Motu)เป็นภาษาราชการของปาปัวนิวกินี เป็นรูปแบบที่ง่ายของภาษาโมตู ไม่เป็นทั้งภาษาพิดจินและภาษาลูกผสม โดยมีลักษณะของภาษาทั้งสองแบบ ความแตกต่างลักษณะทางสัทวิทยาและไวยากรณ์ ทำให้ผู้พูดภาษาฮีรีโมตูและภาษาโมตูเข้าใจกันได้ยาก แม้จะมีรากศัพท์คล้ายกัน และมีพื้นฐานของตระกูลภาษาออสโตรนีเซียน จำนวนผู้พูดภาษานี้ต่างจากภาษาทอกพิซินเพราะมีผู้พูดลดจำนวนลง
ควังจู
ควังจู (ชื่ออย่างเป็นทางการ มหานครควังจู; (; ) เป็นเมืองใหญ่เป็นอับดับที่ 6 ของประเทศเกาหลีใต้ มีฐานะเป็นมหานครขึ้นโดยตรงกับกระทรวงมหาดไทย เมืองควังจูเคยเป็นเมืองหลวงของจังหวัดจอลลาใต้ จนกระทั่งศาลากลางจังหวัดได้ย้ายไปยังหมู่บ้านนามัค ในเมืองชนบทมูอัน ในปี 2548
ควัง (광, ฮันจา 光) หมายถึง "แสงสว่าง" และ จู (주, ฮันจา 州) หมายถึง "จังหวัด" พื้นที่ทิวทัศน์ที่สวยงามในพื้นที่รอบนอกของเมืองเป็นแหล่งกำเนิดของคาซา (gasa) ซึ่งเป็นรูปแบบกวีดั้งเดิมของเกาหลี พื้นที่ของเมืองตั้งอยู่ใจกลางพื้นที่เพาะปลูกของภูมิภาคช็อลลา โดยเมืองมีชื่อเสียงเรื่องความอุดมสมบูรณ์และมีอาหารเกาหลีหลายอย่าง
อุลซัน
อุลซัน (ชื่ออย่างเป็นทางการ มหานครอุลซัน; (; ) เป็นเมืองที่ใหญ่เป็นอันดับที่ 7 ของประเทศเกาหลีใต้ มีประชากรประมาณ 1.1 ล้านคน ตั้งอยู่ทางตะวันออกเฉียงใต้ของประเทศ ทางใต้ติดกับปูซาน ทางเหนือติดกับคย็องจู และทางตะวันออกติดกับทะเลตะวันออก
อุลซันเป็นเมืองอุตสาหรรมของเกาหลีใต้ โดยเขตอุตสาหกรรมอุลซันเป็นที่อยู่ของบริษัทประกอบรถยนต์ที่ใหญ่ที่สุดในโลกคือ บริษัทฮุนไดมอเตอร์, บริษัทต่อเรือที่ใหญ่ที่สุดในโลกซึ่งดำเนินการโดยกลุ่มอุตสาหกรรมหนักฮุนได และการกลั่นน้ำมันที่ใหญ่ที่สุดในโลกดำเนินการโดยเอสเคเอเนอร์จี ในปี 2553 อุลซันมีผลิตภัณฑ์มวลรวมในประเทศ 67,506 ดอลลาร์สหรัฐ ซึ่งสูงที่สุดในเกาหลีใต้
วงศ์ปลาแป้น
"ระวังสับสนกับปลาวงศ์อื่น ดูที่: วงศ์ปลาแป้นแก้ว"
"ระวังสับสนกับปลาวงศ์อื่น ดูที่: วงศ์ปลาดอกหมาก"
ปลาแป้น (; วงศ์: Leiognathidae) เป็นปลาทะเลกระดูกแข็งวงศ์หนึ่ง ใช้ชื่อวิทยาศาสตร์ว่า Leiognathidae ในอันดับปลากะพง (Perciformes)
เป็นปลาขนาดเล็ก ลำตัวค่อนข้างสั้น มีเกล็ดแบบสาก ปากเล็กยืดหดได้มากจนดูคล้ายเป็นท่อ ครีบหลังมีอันเดียวมีก้านครีบแข็ง 8-11 ก้าน ครีบก้นมีก้านครีบแข็ง 3-5 ครีบหางเว้า
มีพฤติกรรมอยู่รวมกันเป็นฝูงในชายฝั่งใกล้แหล่งน้ำกร่อยหรือน้ำจืด พบทั้งหมด 3 สกุล 24 ชนิด เป็นปลาเศรษฐกิจ
ปลาแป้นเขี้ยว
ปลาแป้นเขี้ยว (; ) เป็นปลาทะเลชนิดหนึ่ง ในวงศ์ปลาแป้น (Leiognathidae)
มีลำตัวป้อมสั้นเป็นสีขาวเงิน ด้านข้างแบน นัยน์ตาโต ปากมีขนาดเล็ก ปากสามารถยืดหดได้คล้ายปลาแบบทั่ว ๆ ไป มีฟันเขี้ยวตรงบริเวณริมฝีปากบนและล่าง บริเวณลำตัวมีเกล็ดเล็กแต่ส่วนหัวและครีบใต้หูไม่มีเกล็ด ครีบหลังมีก้านครีบแข็งแล้วต่อด้วยก้านครีบอ่อนเช่นเดียวกับครีบก้น ครีบหางเว้าแฉกเข้าด้านใน ส่วนบนของลำตัวจะมีลายเส้นสีน้ำตาลทองและมีรอยแต้มสีแดงและสีน้ำเงิน บริเวณครีบอกครีบก้นจะมีแถบสีเหลืองอยู่ตรงบริเวณตอนส่วนหน้าของครีบ
จัดเป็นปลาขนาดเล็กมีความยาวประมาณ 6-12 เซนติเมตร พบใหญ่สุดถึง 21 เซนติเมตร พบกระจายพันธุ์อยู่ตามแถบชายฝั่งหรือปากแม่น้ำ เป็นปลาที่กินสัตว์น้ำขนาดเล็กรวมถึงสัตว์ไม่มีกระดูกสันหลังเป็นอาหาร
พบกระจายพันธุ์อย่างกว้างขวางตั้งแต่ทะเลแดง, แอฟริกาตะวันออก, หมู่เกาะริวกิว และออสเตรเลีย ในน่านน้ำไทยพบได้ที่ฝั่งอ่าวไทยและทะเลอันดามัน เช่น บางปะกง, ชลบุรี, สมุทรปราการ, ภูเก็ต, ระนอง, พังงา เป็นต้น
เป็นปลาที่มักถูกทำเป็นปลาเป็ด คือ ปลาป่นสำหรับทำอาหารสัตว์